text:
RIB yavumbuye andi mayeri akoreshwa n’abacuruza ibiyobyabwenge
Abatunda, abanywa n’abacuruza ibiyobyabwenge bakomeje gushakisha amayeri yo kubikwirakwiza mu bantu, aho byamaze kugaragara ko hari ababishyira muri bombo no mu bisuguti.
Muri gahunda y’ubukangurambaga ikomereje mu mashuri yisumbuye hirya no hino mu gihugu, hagamijwe gukumira ibyaha, Urwego rw’Igihugu rw’Ubugenzacyaha (RIB), ruragaragaza ko hari amayeri y’abakomeje gukwirakwiza ibiyobyabwenge mu baturage, aho byagaragaye mu ma bombo no mu bisuguti.
Umunyamabanga mukuru wa RIB, Jeannot Ruhunga, yavuze ko iryo kwirakwizwa ry’urumogi mu bisuguti na bombo, rikomeje gufata indi ntera mu bigo by’amashuri hirya no hino mu gihugu, atanga urugero ku ishuri rimwe ryo mu mujyi wa Kigari.
Ati “Biherutse kuba ku ishuri rimwe ryo mu mujyi wa Kigali, aho umwana yazanye ku kigo agasashe karimo za bombo, agenda aha bagenzi be, icyabayeho mu mwanya muto, ni uko bose bigaraguraga hasi bamwe barira abandi baseka, tugiye kubapimisha dusanga urumogi mu maraso yabo ruteye ubwoba”.
Uwo muyobozi wa RIB yavuze ko uretse no mu mashuri, hari n’abantu bakuru bashukwa binyuze mu biyobyabwenge, haba mu biribwa no mu binyobwa.
Ati “Uzajya mu munsi mukuru, hari umuntu ufite gahunda mbi akaba yagushyirira muri Fanta, akaba yagushyirira mu cyayi kugira ngo agere ku cyo ashaka kugeraho yagutesheje ubwenge. Ntabwo iyo tuvuga ibiyobyabwenge tuba tuvuga gusa bariya babitunda, ababicuruza, bariya babyambutsa, abajya ahantu bagatumura, tuba tubabwira uburyo bwose ushobora kubyirinda”.
Uwo muyobozi yamaze abaturage impungenge avuga ko atari ibicuruzwa mu maduka, aho ngo akenshi bikorerwa mu ngo bikagurishwa magendu hagamijwe gushuka abana, akangurira abanyeshuri kwirinda kurya ibyo babonye byose, kuko akenshi bikorwa mu rwego rwo kubica mu mutwe hagamijwe kubasambanya.
Raporo ya RIB y’uyu mwaka, iragaragaza ko ikoreshwa ry’ibiyobyabwenge mu mashuri no mu rubyiruko muri rusange rikomeje gufata indi ntera, aho Dr Murangira, Umuvugizi wa RIB, yagaragaje zimwe mu ngero z’amashuri yafatiwemo urumogi.
Yavuze ko ku itariki 11 Gashyantare 2022, umunyeshuri muri bimwe mu bigo byo mu Karere ka Musanze, yafatanwe udupfunyika 11 tw’urumogi arujyanye aho abanyeshuri barara agamije kurubagurisha, nyuma y’uko uwo mwana abajijwe akemera icyaha cyo kunywa urumogi, dosiye ye yarakozwe aho iri mu butabera.
Urundi rugero ni urw’umwana wiga mu ishuri riherereye i Muhanga, ku itariki 19 Gashyantare 2022 yafatanywe udupfunyika 46 tw’urumogi yari agiye kuducuruza ku ishuri, hakaba harafashwe abanyeshuri batatu bapimwe basanga mu maraso yabo harimo ikiyobyabwenge cy’urumogi kiri ku rwego rwo hejuru.
Umuvugizi wa RIB yakomeje avuga ko, ku itariki 16 Gashyantare 2022 mu ishuri riherereye Kimironko mu mujyi wa Kigali, abanyeshuri batandatu bafatanywe udupfunyika tw’urumogi babapimye muri Rwanda Forensic Laboretory, basanga rwarabarenze.
Yatanze urugero no ku ishuri riherereye mu Murenge wa Gatenga, aho ku itariki 19 Ukwakira 2021, abana batatu b’abakobwa bafatiwe mu cyumba (Ghetto) cy’umugabo w’imyaka 34 banywa inzoga n’urumogi, aho dosiye yabo yashyikirijwe inzego z’ubutabera.
Ku itariki 29 Werurwe 2021, mu kigo cy’ishuri kiri mu Murenge wa Nyarugunga mu Karere ka Kicukiro, hagaragaye abanyeshuri 10 bo mu kigero cy’imyaka hagati ya 10-14 bari barwaye.
Dr Murangira ati “Iperereza ryarakozwe basanga icyatumye abo bana barwara, ni amabombo abantu basigaye bacuruza bagashyiramo urumogi, ugasanga ari biswi zakorewe mu rugo, bakazamamaza kuri za social Media, commande igatangwa abana bakarya biswi zirimo urumogi. Aya ni amayere yatahuwe abantu bagenda bahisha mu rwego rwo gukwirakwiza ibiyobyabwenge”.
Urundi rugero ni urwo ku itariki 27 Ukuboza 2021, mu kigo kiri i Nyamata mu Karere ka Bugesera, aho umunyeshuri yafatanywe urumogi udupfunyika dutanu agiye kurucuruza muri bagenzi be bigana, ubu akaba ari mu nzego z’ubutabera.
Dr Murangira yavuze ko amayeri yo gutwara urumogi akomeje kuko hari abarutwara mu nkweto, mu bikapu, mu ducupa tw’amazi, mu nyenda n’ahandi, agasaba Abanyarwanda kuba maso, birinda ko hari umugizi wa nabi wabinjizamo ibyo biyobyabwenge.
Uwo muvugizi wa RIB kandi yagarutse ku bihano ati “Hari igifungo kuva ku myaka ibiri kuzamuka, hari n’aho igihano kigera ku gifungo cya burundu, bitewe n’ubwoko bw’ikiyobyabwenge ndetse n’ibikorwa byakozwe. Ingaruka zo ni nyinshi, hari ubukene, gufungwa, guta ishuri, guta umutwe n’izindi”.


c: text/html

text:
1.Imikorere idahwitse ya sisitemu, 360 ° ikikije umutekano kugirango umutekano wumutekano ukorwe.
2.Serisiyo yerekana neza kamera, gushyigikira ● cyangwa 十 ikimenyetso nibindi, kunoza imikorere.
3.Ikibaho gikomeye cya aluminiyumu yubuki gifite ingaruka nziza yo guswera, kwemeza ko urubuga ruringaniye kandi ntiruhindurwe nyuma yo gukoresha igihe kirekire.
4.Ibikoresho byoroshye bya sisitemu, bihujwe nibikoresho byose bya Ameida B.
5.Uburyo bwiza bwo kurwanya no gukama no kugaburira, kugaburira byuzuye no gukata mu masegonda 5; kora imashini imenye guhora ikata byikora.
6.Imbaraga za CAD zo guhindura no gushushanya software, akazi keza hamwe na CorelDraw, Adobe ushushanya, Onyx, Caldera, Icapiro, Uruganda rwa MainTop nibindi.; Kandi ushyigikire barcode yo gusoma kugirango wirinde kohereza kohereza dosiye idakwiye, kunoza imikorere.
7.Uburyo bwo gukora ibipimo bishobora guhindura ibipimo byiza byo gukata ukurikije ibikoresho bitandukanye kugirango hamenyekane neza buri gukata.
8.Imiterere rusange yimiterere, yateguwe naba injeniyeri bakuru mu nganda, yoroshye, ihamye, byoroshye gushiraho no gutwara.
9. Sisitemu yo gushiraho ibikoresho neza, byoroshye gukora, irashobora kugenzura neza ubujyakuzimu bwicyuma no kongera igihe cyo gukoresha matel.
10.Ubuhanga kandi bworoshye bwo gukoresha insinga hamwe na chassis umuzunguruko, bihamye kandi bifite umutekano; ifite ibikoresho byose byifashishwa kugirango bishyigikire nyuma; byoroshye gushiraho no kubungabunga.

robotstxt: allowed

filter: keep


text:
Urwandiko rwa II kub’ikorinto (II Corinthians)
Intumwa Paulo yakoze ingendo eshatu zo kujya gusura abakorinto, kandi ukuri nuko inzandiko yabandikiye zari enye (urwandiko rwa mbere nurwa gatatu zaratakaye) urwo twita urwandiko rwa mbere rwari urwa kabiri, urwa kabiri nirwo rwari kuba urwa kane ariko mu kwandikwa kwazo hari haciyemo nibura umwaka umwe niwo utandukanya izi ebyiri.
Urwandiko rwa kabiri rurihariye rugaragaza imibereho ye bwite kuruta izindi nyandiko ze zose, ibyo n’ukuvuga ko ruvuga muburyo burambuye ubuzima n’imibabaro ye. Igice cya mbere kigaragaza uburyo yitwaraga mubibazo ndetse agakomeza umurimo we n’ubuzima bwe! Harimo interuro nyishi z’amagambo mur’iki gitabo. Paulo arengera umuhamagaro we nk’Intumwa kuruta mu bindi bitabo byose.
Ibice 4-5 harimo amagambo meza avuga ko nubwo uyu mubiri winyuma usaza, uzasimburwa n’umubiri wo mu mwuka uzahoraho iteka ryose. Hari ibivugwaho bizatubaho tumaze gupfa, muriki gice cya 5 cyiduhamagarira kuba b’ambasaderi b’ubwiyunge. 2Abakorinto 5:17 hasobanura impinduka Yesu azazana, umurongo wa 21 niwo murongo w’ubutumwa bwiza. Ibice 8-9 kigwiriye mo inyigisho zo gutanga (kuba igisonga) ahariho hose muri Bibiliya.
Ibikurikiyeho n’incamake y’ibigize icyo gitabo.
I. Paulo avugira umuhamagaro we wo kuba Intumwa (1:1-7)
II. Impuguro ku byo gutanga (kuba igisonga) (8-9)
III. Paulo avuga kubutware bwe nk’Intumwa.


text:
Safi yasobanuye uburyo Radio ari we wafashije Urban Boys kugira ngo indirimbo “Pete Kidole” ikorwe
Umuhazi wabarizwaga muri Urban Boys ariko ubu akaba akataje mu rugendo rwe rushya yafashe rwo gukora umuziki wenyine, Safi, ubu ari muri Uganda , uyu musore yatangaje ko Radio yabafashije bikomeye kugira ngo hakorwe indirimbo yakunzwe n’abatari bake “Pete Kidole”.
Safi yagiye muri Uganda gufata mu mugongo umuryango wa nyakwigendera Radio Mowzey witabye Imana kuri uyu munsi wa kane tariki ya 1 Gashyantare 2018.
Uyu Safi kwakira ko Radio Mowzey yitabye Imana byaramugoye kuko we ntiyabyumvaga , akimara kwakira inkuru y’inshamugongo ko Radio yitabye Imana , nta kindi cyamuje mu mutwe uretse ukuntu yabafashije bikomeye kugirango bakore indirimbo yakunzwe cyane haba muri Uganda ndetse na hano mu Rwanda, “Pete Kidole”.
Mu magambo ye Safi yagize ati: “Ndibuka tujya gukora indirimbo Pete Kidole baratugoye cyane baduca amadorali 2 000 kugira ngo bayidukorere biba ikibazo. Nyuma Radio aza kuvuga ati aba bahungu ndabazi mureke kubagora ariko birananirana birangira nkuko mwabibonye ariwe ugiye muri video wenyine, mwarabibonye none se njye ndibaza nti kuki ariwe ugiye? Kubera iki , Kubera iki? gusa buriya Imana izi impamvu, n’ intwari ya muzika muri Afurika , agiye no k’umunsi w’intwari, uru ruganda rwa muzika mubona Nyarwanda Radio arufitemo uruhare. Ndababaye cyane , Imana imwakire mu bayo yari umuntu mwiza.”
Safi yakomeje avuga ukuntu Nyakwigendera Radio ariwe yagenderagaho kugira ngo ajye muri Sitidiyo gutungaya umuziki, avuga ko iyo yajyaga kuririmba buri gihe yibukaga ijwi rya Radio maze nawe akagenderaho dore ko yari yaramugiriye inama ngo najya ajya kuririmba ajye aririmba ikintu abantu bose barafata mu rurimi urwarirwo rwose .
Safi ati :”Ndababaye ndababaye mfite agahinda mu mutima wanjye ntabwo aribyo ntabwo aribyo. Isi ntabwo Ishyira mu gaciro , Isi ntisobanutse mbere yuko njya mu muziki numvaga injyana za Radio. Radio ari mubantu batumye ninjira mu muziki yari inspiration yanjye, buri uko najyaga kuri mikoro ngiye kuririmba natekerezaga Radio kubera yigeze kumbwira ikintu ngo nujya ujya gukora indirimbo, jya ukora indirimbo utekereze kubantu maze ukore indirimbo itazagorana kuyifata, ururimi rwose waba uririmbamo, none Radio uragiye njye mufata nk’umwami wa chorus wibihe byose. Agiye ku munsi w’intawri hano mu Rwanda.Imana imwakire mu bayo yari umuntu mwiza. ”
Uretse Urban Boys, Radio yakoranye indirimbo n’abahanzi benshi ba hano mu Rwanda. Uyu musore yanavugaga neza Ikinyarwanda kuko niyi yazaga hano mu Rwanda dore ko yahakundaga , uyu musore ibibazo bimwe yanabisubizaga mu rurimi rw’ Ikinyarwanda. Radio wafatanyaga na Weasel muri Goodlufe atabarutse afite imyaka 33.


text:
IGICE CYA 79
Impamvu irimbuka ryari ribategereje
YESU ATANGA ISOMO AHEREYE KU BYAGO BIBIRI
AKIZA KU ISABATO UMUGORE WARI WARAHETAMYE
Yesu yagerageje mu buryo bwose gufasha abantu kugira ngo batekereze ku mishyikirano bafitanye n’Imana. Ubundi buryo bwabonetse igihe yari amaze kuganira n’abantu mu rugo rw’Umufarisayo.
Bamwe mu bantu bari aho bamubwiye iby’inkuru ibabaje. Bavugaga “iby’Abanyagalilaya, abo Pilato yari yaravanze amaraso yabo n’ibitambo byabo” (Luka 13:1). Ni iki bashakaga kuvuga?
Birashoboka ko abo Banyagalilaya bishwe igihe Abayahudi babarirwa mu bihumbi bigaragambyaga bamagana Pilato bitewe nuko yari yarakuye amafaranga mu isanduku y’urusengero akayakoresha mu kubaka umuyoboro wo kuzana amazi i Yerusalemu. Pilato ashobora kuba yaravuganye n’abayoboraga urusengero kugira ngo abone ayo mafaranga. Abo bantu bavugaga iyo nkuru batekerezaga ko abo Banyagalilaya bagezweho n’ibyo byago bazira ibikorwa byabo bibi. Icyakora Yesu si uko yabibonaga.
Yarababajije ati “ese mwibwira ko abo Banyagalilaya bari abanyabyaha ruharwa kurusha abandi Banyagalilaya bose kubera ko ibyo byababayeho?” Yababwiye ko atari ko biri. Ahubwo yaboneyeho kuburira Abayahudi agira ati “namwe nimutihana, muzarimbuka mutyo mwese” (Luka 13:2, 3). Hanyuma Yesu yavuze ibindi byago bishobora kuba byari biherutse kuba, na byo bishobora kuba byari bifitanye isano n’imirimo yo kubaka uwo muyoboro.
Yarababajije ati “ba bandi cumi n’umunani umunara w’i Silowamu wagwiriye ukabica, muribwira ko bari abanyabyaha kurusha abandi bantu bose bari batuye i Yerusalemu” (Luka 13:4)? Abari bateze Yesu amatwi bashobora kuba baribwiraga ko abo bantu bapfuye bitewe n’uko bari babi. Nanone Yesu ntiyemeranyije na bo. Yari azi ko “ibihe n’ibigwirira abantu” bibaho kandi uko bigaragara ni byo byatumye ibyo byago na byo bibaho (Umubwiriza 9:11). Icyakora hari isomo abo bantu bagombaga kubikuramo. Yesu yarababwiye ati “namwe nimutihana, mwese muzarimbuka mutyo” (Luka 13:5). Ariko se kuki yatsindagirije iryo somo icyo gihe?
Ibyo bifitanye isano n’aho umurimo we wari ugeze, kandi yabisobanuye agira ati “hariho umuntu wari ufite igiti cy’umutini mu ruzabibu rwe, maze aza kukirebaho imbuto ariko ntiyazibona. Ni ko kubwira uwakoreraga urwo ruzabibu ati ‘hashize imyaka itatu nza gushaka imbuto kuri uyu mutini ariko sinzibone. Wuteme! Kuki se wakomeza gutuma ubutaka bupfa ubusa?’ Aramusubiza ati ‘databuja, wureke uyu mwaka na wo, mbanze ncukure iruhande rwawo nshyiremo ifumbire. Hanyuma niwera imbuto bizaba ari byiza, ariko nutera uzawuteme.’ ”—Luka 13:6-9.
Yesu yari amaze imyaka isaga itatu agerageza gufasha Abayahudi kugira ukwizera. Nyamara abantu bake cyane ni bo bari barabaye abigishwa be, bakaba bagereranywa n’imbuto z’imirimo ye. Icyo gihe yari ageze mu mwaka wa kane w’umurimo we kandi yongereye imbaraga muri uwo murimo. Ni nk’aho yacukuraga iruhande rw’igiti cy’umutini cyagereranyaga Abayahudi, agashyiramo ifumbire igereranya umurimo yakoze binyuze mu kubwiriza no kwigisha i Yudaya n’i Pereya. Ibyo byatanze iki? Abayahudi bake ni bo babyitabiriye. Ishyanga ryose muri rusange ryanze kwihana kandi ibyo byari gutuma ririmbuka.
Ikigaragaza ko abenshi banze kwihana cyongeye kugaragara neza nyuma gato y’Isabato. Icyo gihe Yesu yarimo yigisha mu isinagogi. Nuko abona umugore wari umaze imyaka 18 ahetamye bitewe n’umudayimoni wamubabazaga. Yamugiriye impuhwe maze aramubwira ati “mugore, ubohowe ku burwayi bwawe” (Luka 13:12). Nuko Yesu amurambikaho ibiganza, muri ako kanya aragororoka, ahagarara yemye, atangira guhimbaza Imana.
Ibyo byarakaje umutware w’isinagogi, maze aravuga ati “hariho iminsi itandatu imirimo igomba gukorwamo. Bityo rero, kuri iyo minsi mujye muza mukizwe, ntimukaze ku munsi w’isabato” (Luka 13:14). Uwo mutware ntiyahakanaga ko Yesu yari afite ububasha bwo gukiza indwara ariko yaciragaho iteka abantu kuko bazaga gukizwa ku munsi w’Isabato! Yesu yamushubije mu buryo bushyize mu gaciro agira ati “mwa ndyarya mwe, mbese buri wese muri mwe ntazitura ikimasa cye cyangwa indogobe ye ku isabato akayivana mu kiraro akajya kuyuhira? None se uyu mugore, ko ari umukobwa wa Aburahamu, uwo Satani yari yaraboshye akaba yari amumaranye imyaka cumi n’umunani yose, ntibyari bikwiriye ko abohorwa kuri iyi ngoyi ye ku munsi w’isabato?”—Luka 13:15, 16.
Abamurwanyaga baramwaye ariko imbaga y’abantu bo bishimiye kubona ibintu bihebuje Yesu yakoraga. Hanyuma Yesu akiri i Yudaya yasubiyemo imigani ibiri y’ubuhanuzi yavugaga iby’Ubwami, akaba yari yarayiciye mbere yaho ari mu bwato ku nyanja ya Galilaya.—Matayo 13:31-33; Luka 13:18-21.


text:
5D Amenyo Yera
Ibicuruzwa birambuye
Ibicuruzwa
1. Ntunywe itabi, cyangwa vape, mugihe imirongo ikoreshwa.
2. Gerageza kutanywa ikawa, icyayi, vino cyangwa ibinyobwa bya karubone.
3. Turasaba ko abakiriya bakoresha imirongo yera mugihe cyiminota irenga 30.
4. Birasabwa ko koza amenyo nyuma yo gukoresha imirongo yera kugirango ukureho ibisigisigi byose.
· Kuraho ibintu byashizwemo cyane byerekana
· Fata amenyo yera bigaragara muminsi 14.
· Wizere cyane kumwenyura.
· Irinde kubaka irangi rishya
· Amenyo yera atarinze gutera
Impuzandengo yemejwe neza igereranyo cya 3
·
·
·
Kugaragara.
· Gukangura.
· Umweru mu minsi 14.
Coconut ikora Carbone, Amavuta ya Kakao, Peppermint, Polyvinylpyrrolidone.
1. Biroroshye kurira
2. Imbaraga zikomeye
3. Ingaruka yera ni nziza
4. Nta jel irimo akajagari
5. Ibisigisigi bya geli ntoya, byoroshye koza nyuma yo gukoresha ibyatsi byera amenyo label yihariye itanga hydrogen peroxide cyangwa ibintu bitari peroxide mubice byera kandi bifite inyungu zinyongera zo kugenzura plaque no guhumeka neza. Yateguwe byumwihariko kugirango itange neza kandi itekanye neza amenyo yinyo.


text:
TUGURIRA ABABYIFUZA IBINTU I BURAYI BY’UBWOKO BWOSE
Umuntu abasha gutuma ibintu byose yifuza byaba bike cyangwa byinshi, kuva ku
gitoya nk’umwenda cyangwa isakoshi kugera ku kinini nk’imodoka cyangwa
imashini z’ubwubatsi.
K@F ikora n’ibyo kukurangurira ibicuruzwa wifuza.
❖ UKO BIKORWA
Umukiriya atubwira ibintu cyangwa ikintu yifuza, abasha kuba akizi neza
cyangwa atagisobanukiwe neza, icyo gihe iyo atakizi tumufasha
kugisobanukirwa neza tukamwereka ingero z’icyo kintu mu biri ku isoko I
Burayi hanyuma agahitamo.
Icyo ahisemo tumubwira igiciro cyacyo, akishyura amafaranga tukakimugurira.
Iyo tumaze kukigura umukiriya yohereza amafaranga ya komisiyo n’ayo
kucyohereza. Umukiriya kandi abasha guhitamo gutangira icyarimwe amafaranga
yo kugura, komosiyo ndetse n’ayo kohereza mu rwego rwo kwirinda kwishyura
inshuro nyinshi amafaranga yo kohereza.
Iyo ibyo yatumije ari ibicuruzwa yaranguye, bijya muri douane (MAGERWA
mu Rwanda) akazajya kubikurayo yishyuye imisoro asabwa.
Iyo inyatrumijwe Atari ibyo gucuruzwa, umukiriya abifatira kubiro bya K@F i
Kigali.(Rebera hano aho biherereye)
Iyo umukiriya akeneye yuko tubimugereza mu rugo, arabitumenyesha akishyura
iyo serivisi.


text:
Ni ubwa mbere ugiye mu mihango? Dore ibintu birindwi ukeneye kumenya
Alice afite imyaka 12. Yandikiye “Ni Nyampinga” agisha inama y’ukuntu azabigenza nabona imihango bwa mbere. Iki kibazo si Alice ugifite gusa. Ba “Ni Nyampinga” bisengeneza bange nkunda mutarabona imihango ya mbere, mfashe uyu mwanya ngo ngire inama Alice. Muyigire iyanyu mwese. Ndaza no gusubiza n’ibindi bibazo bitandukanye mwabajije. Ndabakunda cyane, nishimiye kongera kubana namwe muri Nimero ya 13 y’ikinyamakuru “Ni Nyampinga”.
Niba utarabona imihango yawe ya mbere, dore ibintu birindwi byagufasha kwitegura neza
Kugira amakuru ahagije birafasha. Ni yo mpamvu ibibazo wibaza ku bwangavu ugomba kubibaza Mama, cyangwa undi mubyeyi n’umukobwa mukuru wisanzuraho. Na bo banyuze mu bwangavu, bazi neza icyo wakora. Mbere y’uko utangira kubona imihango, bazakubwira ibyo uzajya wifashisha nka “sanitary pads” cyangwa ibindi wazisimbuza nk’utwenda dusukuye waba warabigeneye, kugira ngo igihe uzaba uyirimo uzage ukomeza imirimo yawe ya buri munsi, nko kujya ku ishuri.
Nutangira kujya mu mihango, ni ibintu bisanzwe bizaba bitangiye kukubaho. Ntuzagire isoni. Uzi impamvu? Kujya mu mihango biba kuri buri mukobwa, ndetse n’abagore bajya mu mihango. Zirikana ko bishobora gutangira kukubaho ukiri muto, ku myaka 12, cyangwa na mbere yayo. Ariko hari n’ubwo utinda kubona imihango ya mbere, ukaba wagira imyaka 18 ukiyitegereje.
Ni byiza ko wagendana ka kantu wagennye uzajya ukoresha ngo utiyanduza nutangira kubona imihango, kuko iya mbere utazi igihe izazira. Kandi humura, imihango iza mu buryo umukobwa abasha kubibona atariyanduza. Ikibikubwira, ni uko ujya nko mu bwiherero, ugasanga watangiye kwanduza umwenda wawe w’imbere, uriho ibintu bisa n’amaraso. Icyo gihe rero uhita ufata ya “pad” cyangwa ikindi wagennye ugendana, kandi wabikanye isuku, maze ukambara. Uzabaze wa mubyeyi wisanzuraho uko bambara icyo uzajya ukoresha hakiri kare. Mu kinyamakuru “Ni Nyampinga” nomero ya 10, na ho harimo uko wakwambara “pad”.
Igihe uzajya uba wegereje kujya mu mihango, cyangwa se uyirimo, ushobora kuzajya wumva wacitse umugongo, ukaribwa mu nda, ukumva wacitse intege, cyangwa umutwe ukakurya... Ushobora no kuzana ibiheri mu maso, mu gatuza cyangwa n’ahandi. Ibi biheri bishobora no kugumaho igihe kirekire. Ni ibisanzwe. Birikiza, gusa iyo bikubabaza cyangwa bikubangamiye mu buryo runaka, ubaza wa mubyeyi icyo wakora, cyangwa ukajya kwa muganga.
Igihe uri mu mihango, uzakenera gukomeza kugira isuku. Gusa ntibizagusaba kwiyuhagira buri kanya. Oya. Mu gitondo uriyuhagira, ugahindura “pad” cyangwa ikindi wagennye. Hanyuma na nimugoroba ukiyuhagira kandi ukanahindura. Hagati mu munsi, uzajya uhindura utagombye kwiyuhagira. Inshuro uhindura, ziterwa n’amaraso uzana uko angana. Niba ari make, wahindura saa sita gusa. Niba ari menshi, wahindura uko icyo wakoresheje ubona kigiye kuzura, kugira ngo utaza kwiyanduza cyangwa ugahumurira abandi nabi. Ku mashuri menshi ubu hashyizwe ibyumba by’abakobwa ushobora kujyamo igihe ushaka guhindura. “Pad” wakoresheje uyita ahabugenewe. Iyo ari agatambaro, ugafurisha amazi akonje n’isabuni, kandi ukakanika ku zuba cyangwa ukagatera ipasi. Mu myanya myibarukiro wisukuramo uko bisanzwe, ukoresheje amazi meza gusa, nta sabuni.
Hari abazajya baguha amakuru atari yo, nko kukubwira ko wakora imibonano mpuzabitsina ngo ukire ibiheri mu maso, cyangwa ngo wayikora ngo uzane amataye, n’ibindi bitandukanye. Ibyo byose ni ukubeshya. Gukora imibonano mpuzabitsina nta kintu na kimwe bivura. Niba wiyemeje kuyikora, ugomba kwikingira kugira ngo wirinde inda utateganyije hamwe n’indwara zandurira mu mibonano mpuzabitsina.
Nutangira kubona imihango, bizaba bisobanuye ko ushobora gusama nukora imibonano mpuzabitsina idakingiye. Ikindi kandi, iyo utangiye gukora imibonano mpuzabitsina idakingiye, waba waratangiye kubona imihango cyangwa se utaratangira kuyibona, uba ushobora no kwandura indwara zitandukanye zifata imyanya myibarukiro. Ni yo mpamvu ugomba gutekereza ku buryo butandukanye bubuza umuntu gutwara inda adashaka hamwe n’ubumubuza kwandura izo ndwara zirimo na SIDA. Ese ubwo buryo urabuzi? Wowe se wahitamo ubuhe? Niba utabuzi, shaka ayo makuru kuri wa muntu mukuru wiyumvamo, cyangwa ku kigo nderabuzima cyangwa ikigo cy’urubyiruko kigwegereye, maze uhitemo icyo uzakora kigufasha kugira ejo hazaza heza!


text:
Iyumvire - IBIMENYETSO BIFATIKA - Inkuru ngufi
Ibimenyetso Bifatika – Inkuru Ngufi Yanditswe na A. Happy Umwagarwa
© 2019 A. Happy Umwagarwa
Uburenganzira bw’umwanditsi bugomba kubahirizwa.
Ntawemerewe gusubiramo iyi nkuru cyangwa igice cyayo adafite uruhushya rwanditse rw’umwanditsi wayo.
Nubwo iyi nkuru ishingiye ku mateka, ni igitekerezo mpimbano. Amazina, abavugwa mu nkuru, ndetse n’ibiba ku bavugwa mu nkuru, uretse ibisanzwe bizwi mu mateka, byose byahimbwe n’umwanditsi, cyangwa se bikoreshwa mu buryo bw’igiterekezo. Haramutse hari usanze afitanye isano n’ibivugwa muri iyi nkuru, byaba bitari ku bwende bw’umwanditsi. Ibitekerezo bitangazwa muri iyi nkuru ntibikwiye kwitiranywa n’ibitekerezo bwite by’umwanditsi.
——–
Byari bigeze saa tatu z’ijoro, umukobwa wanjye, Uwase, atarataha. Nibazaga byinshi. Mu busanzwe, yajyaga ampamagara, akamenyesha aho ari, igihe cyose yabaga ari butindane n’inshuti ze. Ariko, uwo mugoroba, telefone ye yari yavuye ku murongo. Nirambitse mu ntebe ndende yo mu ruganiriro, maze ntegereza ko aza ko ataha.
Umugabo wanjye, Rusibiza, arambaza ati: “Ubwe se ni ukuvuga ko udashobora kujya kuryama ataraza? Ugomba kumenya ko Uwase yamaze kuba inkumi. Aho ntiwibagiwe ko afite imyaka makumyabiri n’itatu?”
Ndamusubiza nti: “Ndabizi. Ariko kuva imanza za Gacaca zatangira, nashobewe uko byagendekeye Uwase. Avuga ko azakora uko ashoboye abishe se bagahanwa. Amaze igihe ahura n’abantu ntazi.”
Ati: “Ugize ngo iki? Waba uzi abo bantu ahura na bo? Ubwo se baramutse bamupakiyemo ibinyoma? None se ntabwo uzi uwishe Muvunyi? Damasene ni we wishe Muvunyi kandi yarabyishyuye. Umusirikare yamukubise urusasu muri Kanama 1994. Ugerageze ubwire umukobwa wawe areka ayo mafuti arimo. Se yarapfuye, byararangiye.”
Nti: “Yego, ibyo ndabizi. Ariko, Uwase ntiyemera ko Damasene, wari umuboyi w’abaturanyi bacu, ari we wishe se. Yemeza ko hagomba kuba hari abandi bantu bagize uruhare mu rupfu wa se. Akaba, kandi, yibaza impamvu tudashaka kwitabira inama za gacaca ngo dusabire se ubutabera.”
Umugabo wanjye, Rusibiza ati: “Njye ntabwo nzigera njya muri ziriya nkiko za Gacaca. Icyo zikora gusa ni ukongera gutoneka inkovu z’abacitse ku icumu. Twamaze kumenya uwishe Muvunyi, kandi ubutabera bwatanzwe, umunsi uriya mushenzi yicwa.”
***
Umugabo nahoranye, Muvunyi, yari umushoferi muri Ministeri y’Amazi n’Ingufu, aho Rusibiza yari umwe mu bayobozi. Nubwo batari mu rwego rumwe, Muvunyi na Rusibiza bari inshuti, ndetse Rusibiza yakundaga no kuza kudusura. Hashize iminsi mike Itsembabwoko ryakorewe Abatutsi ritangiye, abantu baje iwacu maze batwara umugabo wanjye, Muvunyi. Bamujyanye kumwica, barangije bajugunya umurambo mu cyobo cyari hafi y’aho twari dutuye. Hashize iminsi ibiri nyuma y’uko umugabo wanjye yicwa, Rusibiza yaje iwacu maze avuga ko yifuzaga kutujyana kuduhisha iwe. Mubwiye ko Muvunyi bari bamaze kumwica, yarababaye cyane, ndetse arirakarira. Yavugaga ko yicuza kuba atari yabashije gukiza inshuti ye. Tugeze mu rugo rwa Rusibiza, twatangajwe no kuhasanga abandi Batutsi bagera nko muri cumi na batanu, yari yahaye ubwihisho. Ubwo ni bwo nahise nemeza umutima wanjye ko Rusibiza yari imfura, kandi akagira umutima mwiza.
Nyuma y’Itsembabwoko ryakorewe Abatutsi, Rusibiza yakomeje kutwitaho; njye n’umukobwa wanjye. Kubera inzu yacu yari yarasenywe n’impirimbanyi z’Abahutu, Rusibiza yari yaradushakiye indi nzu yo kubamo, yahoze ari iy’umwe mu bategetsi bo ku ngoma yavuyeho.
Mu mwaka w’i 1999, igihe yari amaze gutandukana n’umugore we, njye na we twatangiye kugirana urukundo rudasanzwe, ku buryo mu mwaka w’i 2000, twashyingiranwe. Icyo gihe umukobwa wanjye, Uwase, yari amaze kuba umwangavu. Ntiyishimiye ko nari nshakanye na Rusibiza. Yambwiraga ko ntari nkwiye gushakana n’uwo mu bitwa Abahutu, nirengagije ibyo bakoreye umuryango wacu. Ntiyari yitaye ku kuba twarakeshaga Rusibiza kuba twararokotse.
Umubano w’umugabo wanjye, Rusibiza, n’umukobwa wanjye, Uwase, wakomeje kutaba mwiza. Ariko nibura, uko Uwase yakuraga mu myaka, ni ko yagenda yakira amahitamo yanjye yo gushakana na Rusibiza, nubwo yahoraga amugendera kure.
Ubwo imanza za Gacaca zatangiraga mu mwaka w’i 2004, Uwase yarahindutse cyane, atubera neza undi muntu. Yari yariyemeje gushakisha andi makuru ku bishe se, Muvunyi. Yanshinjaga ko njye nta cyo byari bimbwiye, ngo kuko nari naranze kwitabira inama za Gacaca, i Nyamirambo, aho twabaga mu 1994. Umugabo nari narashatse, Rusibiza, ntiyashakaga ko tujya muri izo nama. Yambwiraga ko byari kungarurira interabwoba z’ibyatubayeho.
***
Kuri uwo mugoroba rero, ubwo Uwase yari yatinze gutaha, nibukaga ko yari yagiye mu nama ya Gacaca i Nyamirambo, maze umutima wanjye ugatera cyane, nibaza niba hari ikibazo umwana wanjye yahuye na cyo. Naribwiraga nti, Aho ntiyaba yavuze ibitavugwa cyangwa agakora ibidakorwa muri ziriya nama? Cyangwa se yahungabanyijwe n’ibihavugirwa, maze arahahamuka, akaba aryamye mu bitaro ntabizi? Numvaga nifuza gusa kubona umukobwa wanjye atashye. Natangiye kwibaza niba ntari naritaye ku guhanagura umubabaro wanjye gusa, no kongera kwishakira umunezero, ariko nkirengagiza agahinda k’umukobwa wanjye, wibazaga ibibazo ibihumbi ku bishe se n’impamvu bamwishe.
Igihe nari nkibaza icyo nkwiye gukora, numva Uwase asunitse urugi, arinjira.
Ndamubaza nti: “Wari uri he?”
Araceceka, ntiyasubiza. Nabonaga yahangayitse.
Ndongera nti: “Byakugendekeye bite? Ndakwinginze mbwira icyabaye.”
Arambaza ati: “Mama, ese ubwo koko urashaka kumenya icyabaye?”
Nti: “Yego, mwana wanjye. Mbwira. Ni iki kiguteye guhangayika utyo?”
Ati: “Akira.”
Yampereje urupapuro ruduhamagaza, njye n’umugabo wanjye Rusibiza, ku rukiko rwa Gacaca rw’i Nyamirambo.
Ndamubaza nti: “Ibi ni iki? Uwase, wakoze ibiki? Ntumbire ko wagiye muri Gacaca kumushinja? Ni ryari uzakira urwo rwango? Ko uzi neza ko atari we wishe so, kuki wanga ugakomeza ibyo bintu urimo koko? Harya ubwo gusa ngo ni uko ari Umuhutu? Uri umurwayi. Rwose, urarwaye pe.”
Uwase atera intambwe, ansiga aho, yigira mu cyumba cye. Sinifuzaga guha urwo rupapuro umugabo wanjye, Rusibiza. Byari gutuma yanga Uwase kurushaho.
Ngeze ku gitanda, mbwira umugabo wanjye nti: “Mukunzi, hari icyo nifuza gusaba, nkwinginze.
Ati: “Iki? Mbwira, nta kibazo.”
Nti: “Mbabajwe n’ibyo Uwase arimo gucamo. Tugomba kumuba hafi. Ntabwo ubona ko ari ibisanzwe kuba akiririra se? Ntabwo azaruhuka atamenye neza ko yahawe ubutabera.”
Ati: “Ariko ni ubuhe butabera bundi akeneye? Uwishe se yahise yicwa nyuma y’Itsembabwoko. Ni iki kindi Uwase yifuza?”
Nti: “Ibyo ndabizi. Ariko Uwase agomba kumenya niba koko ari Damasene wishe se. Acyeka ko hari abandi bantu bafatanyije na Damasene. Icyo yifuza gusa ni uko dufatanya na we. Ndakwingize, unyemerere tuzamuherekeze muri iyo nzira yo gushaka ukuri kose ku rupfu rwa se.”
Rusibiza aransubiza ati: “Kayiganwa, nakubwiye ko ntazigera njya muri ziriya nama za Gacaca. Zongera ihungabana.”
Ndamubaza nti: “Nonese niba zaguhungabanya, wumva kuri Uwase we, bitaremereye kurushaho?”
Arambaza ati: “Ubwo se ushatse kuvuga iki? Aho ntiwaba nawe ushaka kuvuga ko ntitaye ku bishwe mu Itsembabwoko ryakorewe Abatutsi? Ntumbwire ko ntaho utaniye n’umukobwa wawe unyangira ko gusa ngo ndi … Oya, ntumbwire.”
Ndamusubiza nti: “Oya, mukunzi, uzi neza ko ari wowe nkesha kuba nkiriho. Warokoye Abatutsi benshi. Interahamwe zashoboraga kukwica nawe. Nawe wacitse ku icumu. Ariko, si wowe navugagaho. Navugaga ku mukobwa wacu, Uwase. Ndakwinginze, nyemerera tuzajyane na we mu nama za Gacaca. Reka tumube hafi mu rugendo rwo gushaka ukuri ku rupfu rwa se. Nzi neza ko bitazoroha kuri we, ku njye, ndetse no kuri wowe. Ariko ni ngombwa. Ndakwinginze, ntumpakanire.”
Ati: “Nta kibazo.”
Ndamubaza nti: “Bivuze ko unyemereye ko tuzajyanayo kuwa gatandatu utaha?”
Ati: “Navuze ko nta kibazo. Ngaho ndeka rero, nisinzirire. Ndananiwe.”
***
Kuwa gatandatu wakurikiye, nabwiye Uwase ko tujyana na we mu nama ya Gacaca i Nyamirambo.
Maze arambaza ati: “Umugabo wawe se yemeye kwitaba inteko y’Inyangamugayo?”
Nti: “Tuza ariko. Ntabwo nabwiye Rusibiza ko yahamagajwe.”
Ati: “Kubera iki?”
Nti: “Mfite impamvu zanjye. Uwase, ntiwibwire ko nshyigikiye ibyo urimo gukora. Ugomba kureka urwo rwango. Rusibiza yari inshuti ya so. Nawe yababajwe n’urupfu rwa Muvunyi, umugabo wanjye. Ni iki koko kigutera gucyeka ko yagize uruhare mu Itsembabwoko ryakorewe Abatutsi? Wibagiwe ko yaduhishanye mu nzu ye hamwe n’abandi Batutsi benshi? Nta nubwo se wibuka ko yahawe n’Ubuyobozi bukuru ishimwe ry’umurinzi w’igihango kubera ubutwari n’ubupfura bwe?”
Uwase amwenyura byo kunkwena, maze ati: “Nta kibazo, mwe muze gusa mu nama ya Gacaca. Ushobora kuza gutungurwa.”
Rusibiza yahise aza, maze arogoya ikiganiro cyanjye na Uwase. Nari niteguye kuza kurangiza burundu ikibazo Uwase yari afite. Sinashidikanyaga na gato ko umugabo wanjye Rusibiza nta ruhare yagize mu Itsembabwoko. Nabonaga ko umukobwa wanjye, Uwase, yakoreshwaga n’urwango ndetse no kuba atari yishimiye ko nashatse Umuhutu wahoze ari inshuti ya se, nyuma y’imyaka mike maze gupfakazwa n’impirimbanyi z’Abahutu.
***
Mu nama ya Gacaca i Nyamirambo, nahahuriye na benshi mu bahoza ari abaturanyi banjye. Bamwe muri bo barandamukije, ariko abandi bakanyitegereza nk’abarimo kwegeranya ubujajwa. Inteko y’Inyangamugayo yakomeje kwakira abatangabuhamya ku zindi manza, maze nkibaza igihe baza kugerera ku bijyanye n’urupfu rw’uwahoze ari umugabo wanjye.
Hashize nk’amasaha abiri, imodoka yo kuri Gereza nkuru ya Kigali iba idusesekaye imbere. Abagororwa batatu bayisohokamo. Namenyemo umwe muri bo; uwo twitaga Karoli. Mbere ya 1994, yari afite butiki mu gace twari dutuyemo.
Abo bagororwa, bahise bahagarara imbere y’inteko, maze umwe mu nyangamugayo ati: “Tuzasubukura izindi manza ubutaha. Tugomba gutega amatwi aba bagororwa; bafite amakuru ku rupfu rwa Muvunyi, wari umuturanyi wacu, akaba yari umugabo wa Kayiganwa. Ese umukobwa wa Muvunyi yaba ari hano?”
Uwase ahita ahaguruka, na we agana imbere.
Igihe nkibaza ku byo nabonaga, numva ijwi ry’inyangamugayo ahamagara umugabo wanjye ati: “Rusibiza, urajya he? Nawe urakenewe hano.” Nacyetse ko umugabo wanjye yari ahunze iby’iyo nama.
Umwe mu nyangamugayo abaza abo bagororwa ati: “Nyabuna mutubwire icyo mwaba muzi ku rupfu rwa Muvunyi. Yishwe na nde?”
Karoli arasubiza ati: “Ni twe twamwishe.” Yongeraho ati: “Muvunyi yari umuntu mwiza. Ntitwashakaga kumwambura ubuzima. Twajyaga gusa tumutera ubwoba kugirango aduhe amafaranga. Maze umunsi umwe—”
Sinamenye uko Rusibiza yahagurutse aba akubise urushyi Karoli, maze ati: “Maze iki? Ni ukuvuga rero ko ari wowe wishe inshuti yanjye, Muvunyi? Oya weee! Ibi birandenze. Ndabinginze munkure iyi nterahamwe mu maso.”
Uwacaga urubanza ati: “Rusibiza, subira mu byicaro byawe. Nta burenganzira ufite bwo gukubita urushyi uwo ari we wese. Ushobora gukurikiranwa ku cyaha cyo guhohotera Karoli.”
Umugabo wanjye Rusibiza aranyegera maze ati: “Ntubona ibyo nakubwiraga. Ibi sinabyihanganira. Tugomba kuva aha hantu.”
Umukobwa wanjye Uwase arabaza ati: “Mujya he? Umucamanza yagusabye kwicara ugatega amatwi.”
Wa mucamanza ati: “Karoli, ngaho komeza ubuhamya bwawe. Tubabarire kukurogoya.”
Karoli ati: “Uyu mugabo, Rusibiza, yadusanze ku bariyeri, twinywera itabi. Maze, aduha ibihumbi ijana ngo tujye gukura Muvunyi mu rugo rwe. Yatubwiye ko ngo yakoranaga na Muvunyi muri minisiteri, kandi ko ngo yari azi ko ari Icyitso cy’ingabo-nkundagihugu.”
Umugore wari mu bakurikiranaga urubanza atera ijwi hejuru ati: “Ibyo ni ibinyoma. Karoli ahinduye ibyo yashakaga kuvuga kubera urushyi akubiswe na Rusibiza. Arashaka kumugerekaho urupfu rwa Muvunyi.”
Umucamanza abwira uwo mugore ati: “Tuza. Reka Karoli arangize gutanga ubuhamya bwe.” Nuko ahindukirira Karoli ati: “Hanyuma byagenze bite? Wakuye Muvunyi iwe, maze muramwica? Ese Rusibiza yari kumwe na mwe ubwo mwicaga Muvunyi?”
Karoli ati: “Tumaze gukura Muvunyi mu nzu ye, twamuzanye kuri bariyeri. Nuko Rusibiza aramuramutsa maze amubwira ko yari ahangayikishijwe n’uko yashoboraga kwicwa. Yamusabye kwinjira mu modoka ye. Asaba kandi na njye n’inshuti yanjye yitwaga Damasene kwinjira muri iyo modoka. Yabwiye Muvunyi ko twe twagombaga kubona aho atuye kugirango tuze gusubira kuzana umugore n’umwana be. Muvunyi yashimiye cyane Rusibiza. Ntiyari azi twamaze kwishyurwa kugirango tumurangize.”
Karoli yabwiye abacamanza ko baje kugera hafi y’igihuru kitari kure y’aho twari dutuye, maze Rusibiza agahagarika imodoka, akavuga ko yifuzaga kwihagarika muri icyo gihuru. Ubwo abo bagabo babiri bahise bamenya icyo gukora, nuko bakura uwahoze ari umugabo wanjye, Muvunyi, mu modoka, bajya kumwica. Rusibiza agarutse, yagenzuye niba Muvunyi yari yashizemo umwuka koko, maze ashimira Karoli na Damasene umurimo bari bamaze gukora, nuko yatsa imodoka aragenda.
Siniyumvishaga ibyo Karoli yari amaze kuvuga. Nari nshobewe. Nibutsa ukuntu Rusibiza yaje kudukura iwacu hashize iminsi ibiri gusa nyuma yo kwicwa kwa Muvunyi, ndetse n’uko twasanze yarahishe abandi Batutsi mu nzu ye. Naribwiraga nti, Ntibishoboka. Nta kuntu Rusibiza yaba ari we wishe umugabo wanjye, Muvunyi. Bari inshuti magara. Iki ni ikinyoma. Uriya mugororwa arashaka kwihorera kuri Muvunyi.
Umucamanza abwira Karoli ati: “Urakoze cyane. Ngaho egera usinye ubuhamya umaze gutanga, maze ujye kwicara.”
Abantu benshi barimo guhwihwisa bavuga ko Rusibiza arengana.
Umucamanza ati: “Mureke dutege amatwi icyo Rusibiza avuga ku byo ashinjwa.”
Igihe Rusibiza agiye imbere gufata ijambo, mbona abagore bagere kuri barindwi ndetse n’abagabo babiri, na bo, barahagurutse bajyana na we imbere.
Wa mugore wari wigeze gutera ijwi hejuru avuga ko Rusibiza arengana, aramubwira ati: “Icecekere. Ntugire icyo uvuga. Turakurenganura.” Nuko, ahindukirira abacamanza, maze ati: “Umuryango wanjye wose wasembwe mu Itsembabwoko ryakorewe Abatutsi. Sinshobora na rimwe kuvuganira Interahamwe cyangwa bene wazo. Twebwe, ndetse n’abandi Batutsi benshi batari hano dukesha Rusibiza kuba tukiri bazima. Yaduhaye ubwihisho mu nzu, aratugaburira, nubwo tutari tuziranye. None ni gute aba bicanyi batinyuka kumugerekaho amahano bakoze? Uru rukiko rwa Gacaca ni urwacu, abaturage, kandi twese turahamya ko Rusibiza ari umwere.”
Umucamanza asubiza uwo mugore ati: “Urakoze kutwibutsa ko Rusibiza ari umwe mu bashimiwe ibikorwa by’ubutwari bakoze mu gihe cy’Itsembabwoko ryakorewe Abatutsi.” Maze yongeraho ati: “Icyakora, amabwiriza asaba ko ushinjwa ari we ukwiye gusubiza ibirego byamutanzweho.”
Ubwo nitegerezaga umugabo wanjye, ntegereje icyo agiye kuvuga.
Rusibiza ati: “Muvunyi yari inshuti yanjye kandi nziza. Nta kibi nashoboraga kumugirira. Aba bagabo ntabwo mbazi. Ntabwo nigeze mpura na bo. Ni ubwa mbere mbonye uyu, Karoli.”
Undi mugororwa amuca mu ijambo ati: “Mumbabarire ngire icyo mvuga. Uyu mugabo, Rusibiza, arabeshya. Njye ubwanjye naramubonye ubwo yadusangaga kuri bariyeri. Na njye nari ndi mu bagiye gukura Muvunyi iwe. Nubwo ntajyanye na bo mu modoka, ndibuka ko Karoli na Damasene bagarutse batubwira uko bari bamaze kwica Muvunyi, babibwirijwe na Rusibiza.”
Umucamanza ati: “Ese uwo Damasene ari he?”
Umwe mu bagororwa ati: “Baramwishe.”
Umucamanza arabaza ati: “Ni nde wamwishe?”
Undi ati: “Ntabwo tubizi. Twe twari muri Kongo ubwo bamwicaga. We yari yarasigaye inyuma.”
Nyuma yo kumva n’ubuhamya bw’abashinjuraga Rusibiza, umucamanza acumbika urubanza, avuga ko umwanzuro uzasomwa nyuma y’amezi abiri.
***
Muri ayo meza abiri narahungabanye kandi ngira agahinda kadasanzwe. Nubwo byari bingoye gushidikanya ku mugabo wanjye, Rusibiza, nibazaga ku buryo nashoboraga kuba narahemukiye cyane uwahoze ari umugabo wanjye, Muvunyi niba koko nari narashakanye n’uwamwambuye ubuzima. Natangiye kwibuka byose, uhereye ku munsi Muvunyi yari yaranyeretse umuyobozi we mushya, Rusibiza, iminsi mike nyuma y’ubwo yari amaze guhabwa akazi muri Minisiteri y’Amazi n’Ingufu. Rusibiza yagaragaraga nk’umuntu mwiza. Yafataga Muvunyi nk’aho atai umushoferi gusa, ahubwo inshuti ye. Bajyaga bazana imuhira, maze ngabategurira ifunguro. Ntawundi muyobozi nari narigeze numva wasangira n’umushoferi we. Ese aho Rusibiza si njye ahubwo yifuzaga? Aho ntiwasanga inseko yanyerekaga yari isobanuye ibindi? Yaba yarishe umugabo wanjye agirango anyegukane, mubere mugore? Byose narabitekerezaga, ubwonko bukayaga.
Umukobwa wanjye, Uwase, we ntiyashidikanyaga na gato ko Rusibiza ari we wishe se. Kuri uwo munsi, tuva mu nama ya Gacaca, akigera mu rugo, yari yarahise azinga imyenda ye, afata ivalise, maze ati: “Mama, sigarana n’umugabo wahisemo, uwishe Data. Singishoboye kubana na we mu nzu imwe. Urabeho.”
Nti: “Oya, Uwase, ndakwinginze, wigenda. Rusibiza ni umwere. Bariya bantu bamushinja nta kindi bagamije uretse kongera kusenya umuryango wacu.”
Uwase arabaza ati: “Umuryango wacu? Ugize ngo umuryango wacu? Umunsi ufata icyemezo cyo gushakana n’uriya Muhutu ni bwo twaretse kuba umuryango. Ntabwo ngusize wenyine. Uri kumwe n’umugabo wawe.”
Ahita asohoka, afata tagisi, imujyana aho ntamenye.
Rusibiza na we ntiyongeye kumvungisha cyangwa kunkoraho. Byasaga nk’aho yari yarandakariye. Bombi nta n’umwe nari nsigaranye, yaba umwana ndetse n’umugabo. Buri joro, Rusibiza yavuganaga kuri telefoni n’abantu batandukanye barimo n’abayobozi mu nzego z’igihugu. Numvaga abasobanurira ko hari abantu bashaka kumufungisha. Akabwira bo bayobozi ko ari umwere kandi ko yifuza ko bamufasha.
Umunsi umwe, ndamubaza nti: “Bemeye kuzadufasha?”
Ati: “Yego, bazandenganura, ariko sinzi ko bazakuraho icyasha ririya shyano wita umukobwa wawe ryashyize ku izina ryanjye? Ni we uri nyuma y’ibi byose biri kumbaho.”
Naracecetse. Umugabo wanjye yari amaze kwita umukobwa wanjye ishyano.
***
Hashize amezi abiri, dusubira mu nama ya Gacaca kumva isomwa ry’urubanza. Rusibiza yagaragaraga nk’ufite icyizere ko aza kugirwa umwere. Nacyekaga ko abo bavugana kuri telefoni bari bamwijeje gukemura ikibazo.
Tugezeyo, umwe mu bacamanza aratwegera, maze asaba Rusibiza kumukurikira. Sinamenya aho bagannye. Hashize iminota mike, bagaruka, umwe nyuma y’undi nk’aho batari kumwe. Uwo munsi, inama ya Gacaca yari yitabiriwe n’abantu benshi. Hari n’abapolisi, ku buryo byanteye ubwoba. Nibazaga niba bari abategereje guhira bata umugabo wanjye muri yombi.
Hashize umwanya muto, abacamanza bafata ibyicaro, maze batangira gusoma umwanzuro w’urubanza. Basomye ibirego ndetse n’ubuhamya bushinjura. Mu gusoza, numva bagize bati: “Inteko y’Inyangamugayo za Gacaca y’i Nyamirambo isanze Rusibiza ari umwere ku cyangwa cy’Itsembabwoko ryakorewe Abatutsi, by’umwihariko icyo kugira uruhare mu rupfu rwa Muvunyi.”
Abantu benshi bateye induru y’ibyishimo. Abandi bati: “Ukuri kuratsinze.” Abandi bagasubiramo ko Rusibiza ari umwere rwose. Nabonaga bamwe mu bagore yahishe mu gihe cy’Itsembabwoko ryakorewe Abatutsi bahaguruka ngo bahamirize. Ndibwira nti, Ahwiii, si njye wahere. Umugabo wanjye ni umwere. Sinari nitaye ku majwi make y’abimyozaga kuko batari bishimiye umwanzuro w’urubanza.
Igihe ngize ngo mpaguruke mpobere Rusibiza, Uwase aba aransunitse, maze atambuka agana imbere, yitwaje igisa na radiyo. Nuko afata indangururamajwi asaba abari aho bose kwicara no gutuza. Mbona ashyize CD muri ya radio, arakanda, dutangira kumva amajwi. Cyari ikiganiro hagati y’umugabo wanjye Rusibiza na wa mugororwa, Karoli.
Muri ayo majwi, Rusibiza yingingaga Karoli ngo ahindure ubuhamya bwe. Karoli akamusubiza ko ntacyo yabuhinduraho kuko ibyo yari yaravuze byari ukuri. Yibukije umugabo wanjye Rusibiza uburyo yamuhaye amafarango yice uwahoze ari umugabo wanjye, Muvunyi. Ubwo Rusibiza yahise asaba Karoli guceceka ngo kuko abandi bantu bashoboraga kumviriza ikiganiro cyabo.
Muri icyo kiganiro, numvise aho Rusibiza yabwiye Karoli ati: “Mbwira icyo ushaka cyose, ndakigukorera. Mfite inshuti zikomeye zansezeranyije kuzagufaha ukava muri gereza. Ntabwo se ushaka gufungurwa ukajya kwita ku muryango wawe?”
Karoli na we ati: “Icyo ni ikinyoma. Nta muntu n’umwe ushobora kunsohora muri iyi gereza. Nishe abantu benshi ku buryo nahawe igihano cya burundu. Mbabazwa ni uko watumye nica umuturanyi wanjye, Muvunyi, wari umuntu mwiza – kubera ko gusa wifuzaga umugore we. None wirirwa uhabwa ibihembo ngo uri intwari. Ntabwo nzemera gukomeza kurebera gusa. Ugomba guhanirwa ibyo wakoze.”
Hanyuma Rusibiza ati: “Nta kibazo. Ubwo wahisemo gupfa nk’urwo inshuti yawe Damasene yapfuye. Bidatinze, nzaguha urupfu. Yego, ni njye wagusabye kunyicira Muvunyi, kandi warabikoze. Nigeze ngufasha kumwica? Cyangwa ntabwo uzi ko mfite inshuti nyinshi zikomeye muri iki gihugu? Bose bazi ko ndi umwe mu ntwari zahishe Abatutsi benshi mu gihe cy’Itsembabwoko ryakorewe Abatutsi. Nta n’umwe uzemera ko naba naragize uruhare mu bwicanyi. Ngusezeranyije ko ntazagusanga muri gereza. Ahubwo ko wowe uzisanga ikuzimu vuba aha.”
Rusibiza amaze kwiyemerera ko yagize uruhare mu rupfu rw’uwahoze ari umugabo wanjye, Muvunyi, mba ntakaje ubwenge, ntangira kuvuza induru, kugeza ubwo nahise ngwa hasi, ndaraba.
Abapolisi bahise bata muri yombi Rusibiza, maze undi mugabo wari wazanye na bo anjyana ku bitaro bikuru bya Kigali, aho nageza bakampa utunini two kunsinziriza.
***
Igihe nakangukiye, umukobwa wanjye Uwase yari andi iruhande. Amaso ye yari yatukuye kubera kurira.
Nti: “Uwase, kibondo cyanjye, ushobora kubona imbaraga zo kumbabarira?”
Ati: “Mama, narakubabariye. Ntabwo ari ikosa ryawe. Ni iriya nyamaswa yari yaraguhumije amaso.”
Ndamubaza nti: “Wamenye ute ibyo yakoze?”
Uwase yambwiye ko yabicyekaga gusa kugeza ubwo gushidikanya kwe kumazwe n’inama za Gacaca. Yanambwiye ko ari we wateze umutego Rusibiza kugirango abone amajwi y’aho yiyemerera ko ari we wishe Muvunyi. Yari yakoresheje umwe mu nshuti za Rusibiza, umupolisi witwa Muhigira. Uwo mupolisi ni we wagiriye inama Rusibiza yo kujya kuri gereza gusaba ndetse no gutera ubwoba Karoli ngo ahindure ubuhamya bwe. Rusibiza ntiyari azi ko amajwi y’ikiganiro cyabo yari arimo gufatwa.
Umwe mu nyangamugayo za Gacaca na we yemeye ko Rusibiza yari yamuhaye ruswa.
Nyuma y’ibyo, njye n’umukobwa wanjye twegereye abajyanama mu by’ihungabana badufasha gukira ibikomere by’ibyatubayeho. Nabashije kwibabarira, kandi na Uwase arambabarire. Twariyunze. Icyakora sinzi niba nzigera mbashaka na rimwe kubabarira Rusibiza.
Ngayo ng’uko!


text:
Ku itariki 8 Ukwakira 2015, Polisi y’u Rwanda ikorera mu karere ka Kirehe yunze imiryango icumi y’abashakanye yo mu kagari ka Murehe, mu murenge wa Gahara, akarere ka Kirehe yari imaze igihe ibanye nabi biturutse ku makimbirane ashingiye ahanini ku mitungo.
Icyo gikorwa cyo kuyunga cyakozwe n’ushinzwe imikoranire hagati ya Polisi y’u Rwanda n’abaturage hagamijwe kurwanya no gukumira ibyaha muri aka karere, Assistant Inspector of Police (AIP) Gahigi Harelimana, kikaba cyaritabiriwe kandi n’abayobozi b’imidugudu igize aka kagari ndetse n’abaturanyi b’iyo miryango bagera kuri 300. Imiryango yunzwe irimo uwa Uwimana Joseph uri mu kigero cy’imyaka 58 n’umugore we witwa Kamuyumbu Beatha ufite imyaka 52 ndetse n’uwa Baramenya Gaspard ufite imyaka 50 n’umugore we witwa Mbarubukeye Clementine uri mu kigero cy’imyaka 43.
Iyi miryango yashimye Polisi y’u Rwanda muri aka karere kubera igaruye ituze n’ubwumvikane muriyo. Uwimana yagize ati:”Twahoraga mu ntonganya zidashira bitewe n’ubusinzi. Iyo mibanire ntiyashoboraga gutuma dutera imbere. Polisi y’u Rwanda yadufashije cyane kuko yagaruye ituze mu muryango wacu.” Umugore we yunzemo agira ati:”Nta wavugishaga undi neza kandi ntitwajyaga inama. Buri umwe yakoraga ibye uko ashaka. Mu by’ukuri twari tubanye ariko tutabanye.” Yagize kandi ati:”Twari tumaze hafi imyaka ibiri tubanye gutyo. Polisi y’u Rwanda yakoze kuko yatwunze kandi tuzubahiriza inama yatugiriye.”
Baramenya yavuze ko ukutumvikana hagati ye n’umugore we byaterwaga ahanini no gusesagura umutungo kandi ko hari n’igihe barwanaga kubera ubusinzi. Yagize ati:”Ubu twatangiye ubuzima bushya, ubuzima buzira amakimbirane mu muryango wacu. Ibi tubikesha Polisi y’u Rwanda.” Umugore we yagize ati:”Umwaka wari wirenze tubanye mu makimbirane. Twahoraga muri sakwe sakwe idashira. Ibyo byadindije iterambere ry’umuryango wacu ariko ubu dutangiye ubuzima bushya.”
Ku itariki 9 Nzeri 2015 imiryango y’abashakanye 30 yo mu murenge wa Rusenge, wo mu karere ka Nyaruguru yabanaga mu makimbirane nayo yatanze ubuhamya ko ibanye neza kandi ko imaze kugera ku iterambere nyuma y’amezi agera kuri atandatu yunzwe na Polisi y’u Rwanda muri aka karere.Src RNP


text:
Mu mpera za 2016 nibwo Ikigo cy’Igihugu gishinzwe ubuhinzi n’Ubworozi (RAB) cyatanze imbuto nshya z’insina za Fia zeraho ibitoki bengamo inzoga ndetse bikanavamo imineke. Izi nsina inyinshi zahawe abaturage bo Murenge wa Mutenderi aho babwirwaga ko zizabaha umusaruro mwinshi.
Bamwe mu baturage bavuga ko icyo gihe umuturage yagurishwaga insina imwe yo gutera amafaranga y’u Rwanda 800 maze na bo bazitera ku bwinshi.
Sibomana Eric uri mu bafite urutoki rwa Fia avuga ko umusaruro wabaye mwinshi cyane ukarenga ubushobozi bw’inganda bakorana, kuko ubu ari ebyiri.
Ati “Ubuyobozi bw’akarere bwari bwadushishikarije gutera urutoki kuko arirwo ruberanye n’ubutaka dufite, twateye intoki nyinshi cyane cyane Fia. Twashoyemo amafaranga menshi, abenshi banagana banki ndetse n’umusaruro turawubona mwinshi ushoboka ariko tuza kugira ikibazo cyo kutabona isoko kuko inganda dufite ni nke ntabwo zagura umusaruro wacu wose.”
Avuga ko kuri ubu bari kubigurisha nta giciro fatizo kuko uza kubagurira abahera ku giciro ashaka na bo ntibabyange kuko n’ubundi ibyinshi bibapfira ubusa.
Ubusanzwe ikilo cy’ibi bitoki cyagurwaga 100 Frw kuri koperative, gusa ngo ubu hari abaturage bakigurisha 40 Frw cyangwa 30 Frw ngo bibavire mu rutoki.
Umwe yagize ati “Nk’ubu iyo tubonye utubwira ngo tumupakirire toni 12 mu minota 30 ziba zibonetse atanatubujije twazirenza kandi aba ari buduhere ku giciro cyo hasi cyane. Amafaranga waba ufite yose ntabwo turi kuyasubiza inyuma kuko biri gupfira mu mirima.”
Perezida wa Koperative y’abahinzi b’urutoki mu Murenge wa Mutenderi, Manirarora Didas avuga ko bagerageje gushaka amasoko ariko bakayabura ndetse n’inganda ziri muri uyu murenge ngo ntabwo zikigura umusaruro wabo.
Ati “Isoko twagerageje kurishakisha ariko twararibuze no kuri Nyirangarama navuyeyo bambwira ko batari kubyakira, nakoze ibishoboka byose ariko twararibuze pe. Ibitoki byatangiye kudushyana mu mirima ku buryo biteye agahinda.”
Akomeza avuga ko abaturage byabateye umujinya bamwe batangira kurandura intoki ngo bahinge ibishyimbo n’indi myaka itabahombya.
Ati “Nubwo umusaruro wabonetse ariko nta soko rihari ku buryo bamwe byabateye umujinya bahitamo kuzirandura kugira ngo bateremo ibishyimbo n’ibindi byabungura. Kuri ubu ni benshi bamaze kuzirandura ndetse hari n’uwaranduye urutoki rwa hegitari 4.”
“Ni gute wakomeza gutunga insina zidafite icyo zikwinjiriza? Mu mirima birahiramo ubutitsa ku buryo umwanzuro wo kuzirandura benshi bawufashe kubera kubura isoko.”
Uhagarariye abenga inzoga za Kinyarwanda mu ntara y’Iburasirazuba usanzwe unafite uruganda rugurira aba baturage, Ntihabose Aimable, avuga ko inganda zabaye nke ugereranyije n’umusaruro wabonetse.
Ati “Ugereranyije umusaruro wabonetse n’inganda dufite, usanga umusaruro wararenze ubushobozi bwacu, bishoboka badufasha bagaha uburenganzira izindi nganda gukora ku buryo byagabanya igihombo ku baturage.”
Umuyobozi w’Akarere ka Ngoma Nambaje Aphrodis yabwiye IGIHE ko abaturage bagomba gutekereza n’ibindi babyazamo umusaruro batarindiriye kubigurisha mu ruganda gusa.
Yagize ati “Nanjye ndabibona ko ibitoki byannye mu kwezi kwa Kanama na Nzeri bisa n’ibyereye rimwe, tugiye kubakorera ubuvugizi kuri izo nganda zibashe kwakira umusaruro wabo ariko nabo nibagerageze babibyaze n’izindi nyungu nko kubyengamo imitobe, urwagwa rwa Kinyarwanda ndetse banabicuruzemo n’imineke kuko Fia igira n’imineke myiza.”
Umushakashatsi w’Ikigo cy’Igihugu gishinzwe ubuhinzi n’Ubworozi RAB mu ntara y’Iburasirazuba Frank Karangwa yabwiye IGIHE ko bagiye guhuza abaturage n’abafite inganda ku buryo bizeye ko iki kibazo kibonerwa umuti.
Ati “Tugiye guhuza abaturage bahinze Fia n’abafite inganda zenga inzoga kuburyo twizeye ko iki kibazo kiri bubonerwe umuti kandi umuturage ntaharenganire.”
Yakomeje avuga ko imbuto ya Fia bari bahaye abaturage mbere idatanga umutobe ukaze nk’uw’ibitoki bya mbere, bakaba bagiye kubaha indi mbuto batera kugira ngo ivangwe na yayindi hajye haboneka umutobe mwiza.
Benshi mu baturage bavuga ko ikibazo cyo kubura isoko cyavutse ubwo hafungwaga zimwe mu nganda ngo kuko zitari zujuje ubuziranenge, bikaba byaratumye inganda zakira umusaruro wabo zigabanuka cyane.


text:
Mu kiganiro yagiranye na IGIHE, Paccy yavuze ko kuba yarabyaye ari ibintu bitamworoheye na gato kuko yari akiri muto ariko hejuru ya byose agira abakobwa inama yo kudakuramo inda kuko uko biri kose umwana ari umugisha.
Yagize ati, “Sinakwihagararaho ngo mvuge ko bitangoye, kubyara ukiri muto ntabwo biba byoroshye ariko na none umwana ni umugisha niyo mpamvu abakobwa bagenzi banjye mbagira inama yo kujya birinda gukuramo inda igihe bamaze kuyitwara”.
Yungamo ati, “Buriya ni byiza kwifata ndetse no gukomera ku busugi bwa gikobwa mpora nsaba abakobwa cyane inshuti zanjye guca akenge bakita ku buzima bwabo bw’ejo hazaza ndetse bakirinda n’ibishuko biri hanze aha”.
Oda Paccy nubwo yabyaye atabiteguye, ashimangira ko hari impamvu yabyo kandi ko umwana we amufata nk’umugisha ukomeye kuri we.
Ati, “Burya nta kintu kiba kidafite impamvu, sinicuza kuba ndi umuhanzi cyangwa kuba narabyaye kuko umwana wanjye ni umugisha ukomeye kuri njye kandi nanjye nk’umubyeyi ufite inshingano kuri we mparanira ko yabona ibyiza byose”.
Uyu muraperikazi winjiye muri PGGSS ku nshuro ye ya mbere yavuze ko abakobwa bagomba kwibonamo ubushobozi ndetse bagahuriza hamwe imbaraga nabo bakiyubaka ndetse bakarushaho kubaka injyana ya hip hop mu bakobwa.
Ati, “Biragoranye kubona umukobwa ukora hiphop kuko bagufata nk’ikirara ariko nagerageje guharurira bagenzi banjye amayira, ubu nibaze twubake kandi nizeye neza ko ubushobozi bwacu hari icyo bwatugezaho”.
Paccy ushimishwa no kuba hari abantu bamuzi we atazi kandi bamukunda, ni umwe mu bari guhatana muri PGGSS ya 5 ndetse nyuma y’ibitaramo bitatu bamaze gukora akaba yiha icyizere cy’uko ahagaze neza mu irushanwa.
Oda Paccy ahanganye na Dream Boyz, Senderi, Active, TNP, Jules Sentore, Knowless, Rafiki, Bruce Melody na Bull Dogg.


text:
Ingingoremezo: “Ubutabera bw’Imana ni igihembo gikwiye”.Isomo rya 1: Izayi 55,6-9. Zaburi ya 144, 2-3,8-9,17-18. Isomo rya 2: Filipi 1,20a-2427a. Ivanjili Matayo 20,1-16a.
Bavandimwe, amasomo y’iki cyumweru aradufasha kuzirikana ku ngingo igira iti “Ubutabera bw’Imana ni igihembo gikwiye”. Imikorere y’Imana buri gihe iradutungura, ubutabera bw’Imana butandukanye cyane n’ubw’abantu. Ubusanzwe ubutabera ni uguha umuntu icyo mwasezeranye, icyo umugomba nawe akaguha icyo akugomba. Imana yo mu butabera bwayo igira ikindi cyisumbuyeho: iha umuntu igikwiye, icyo akeneye, ikimufitiye akamaro, ikamuha ibyishimo, “comme Dieu, la justice c’est rendre les autres heureux ”.
Umunsi umwe abagore babiri b’abakristu bahuriye mu Ngoro baje kubaza Imana impamvu ibagendaho ikabarenganya bagahora mu maganya! Umugore wa mbere ati: Mana kuki nafashe imiti yo kuringaniza urubyaro ariko ugakomeza wowe kuntenguha undundaho abana benshi badakenewe wajya no kumpa ukampa abakobwa gusa ntunanshyiriremo agahungu ubwose ababana nzabagenza nte cyangwa ngiye kuramo inda zitateganyijwe nibwo bizagushimisha? Mana wandenganuye ukandeka sinongera kubyara? Nuko uwundi mugore nawe arasenga agira ati: Mana kuki wangezeho, ukampa ibisebo gusa, ukanyima urubyaro habe n’akana na kamwe wampaye kandi ari wowe ubatanga, Mana wandenganuye ukampa nanjye umwana nkamera nk’abandi? Nuko mbere yo gusubira mu ngo zabo Imana ihera kuwa nyuma iti “Humura nzi ibyo nkora, niwo ngirira, ndakurebera, nzaguha igikwiye”. Imana igeze ku mugore wa mbere ufite abana Imana iti wa mugore we “Witonde, wigengesere, uramenye ntuzibuze igihembo nakugeneye”. Ibi bisubizo by’Imana kuri aba bagore bombi biratangaje nubwo kubera amarangamutima no kwijujuta batabyumva neza. Umuhanuzi Izayi mu isomo rya mbere aratwereka ko iby’Imana twebwe abantu biturenze Imana iti ni koko ibitekerezo byanyu si byo byanjye n’inzira zanjye sizo zanyu. Bavandimwe Imana yumva isengesho ryacu nk’uko umuririmbyi wa Zaburi yabigarutseho ati Uhoraho aba hafi y’abamwiyambaza. Turasabwa buri gihe gukora ugushaka kw’Imana tukamenya ko Imana itumenyera igikwiye nk’uko Pawulo mutagatifu yatuburiye mu isomo rya kabiri ati Nyamara rero nimukore ibikwiranye n’inkuru nziza ya Kristu. Akenshi abantu tuza dutakira Imana ngo turashize ngo Imana iraturenganya tukibagirwa ko Imana idusaba gukora neza ibindi bijyanye n’ibihembo akaba ariyo ibitugenera icyo Imana ihemba ni igikwiye nk’uko twabizirikanye mu ivanjili ya none; ubu butabera bw’Imana bushushanya ny’irumurima urarika abamukorera mu muzabibu we bagasezerana idenari imwe ku munsi bose ari ko ku masaha atandukanye mu byiciro 5: mu museke, saa tatu, saa sita, saa cyenda na saa kumi n’imwe uko yagendaga abararika ati “Namwe nimujye mu mizabibu yanjye ndi bubahe igihembo gikwiye”!
Uyu mugani uratwigisha ibintu byinshi ariko reka tubihinire mu bintu 5: 1° Umuzabibi ni umuryango w’Imana, aho abantu basezeranira n’Imana, ni ahantu h’ibyishimo, umuzabibu ni Ingoma y’Ijuru ni nk’ahantu h’ubwiza bw’Imana, aho Imana yifuza ko twakwinjira iti “namwe nimujye mu muzabibu wanjye”. 2° Imana nziza ikunda abantu bose cyane cyane intabwa, abababaye, abanyabyaha, ingorwa kugira ngo ibinjize mu muzabubu wayo, mu ihirwe ry’iteka. 3° Imana nziza ntigendera ku marangamutima y’abantu, ku mbaraga, ubunararibonye, ubukire, ubwenge, ubuhanga, ahubwo irahamagara, ikora icyo ishatse n’icyo ishaka, iratumira buri saha ishakiye, icyiciro ishatse ku myaka yose, igahamagara abo mu bihe byose n’ahantu hose buri wese ikamuha igisubizo gikwiye bitewe n’ibibazo afite bamwe iti “humura”, abandi iti “witonde”; uburyo bwinshi ariko byose buganisha ku nzira imwe, ku gihembo kimwe igikwiye ni ihirwe ry’Ijuru. 4° Yezu yabwiraga, abayahundi n’abafarizayi bumvaga baraminuje mu kumenya amategeko y’Imana, ngo niwo muryango w’Imana ngo bafite umwihariko bakirata ku banyamahanga, abasoresha, indaya n’ibyomanzi bakabacira urubanza ngo ntamukiro bateze kubona; nyamara Imana ikareba uko witwaye ku minota ya nyuma, uko wahindutse ukaba mwiza, umusoresha agahembwa kimwe n’umufarizayi “nguko uko abanyuma bazaba abambere n’abambere bakazaba aba nyuma”. 5° Yezu arashaka kuburira abakristu twese kutirara ati witonde hari ubwo wiyemera ngo uziranye n’Imana, warize iby’Imana, ngo uri umukristu ugatangira kunegura no gucira abandi imanza cyangwa ngo Imana yaragutereranye bikarangira udohotse, wivumbuye ukijujuta nk’abafarizayi ubwo ku munota wa nyuma ukaba wabura ingororano nyamara cya gisambo ku isogonda ya nyuma kikagutanga mu ijuru nk’uko byagenze ku musaraba. Ese mukristu uri muri ba “humura ndakurebera igikwiye” cyangwa uri muri ba “witonde utabura igikwiye”. Imana ishaka ko twese dukira! Nta n’umwe Imana itageraho bitewe n’aho ari n’uko ari kose, ikaguhendahenda buri gihe igushakira icyiza, igikwiye
concomitant disease leading to ED. With widespread- gonorrhoea tadalafil for sale.
Umusare yigeze gusezerana n’umugenzi w’umucuruzi ko aza kumwambutsa mu gitondo akamugeza ku isoko ryari hakurya y’amazi kandi ko aza kumwambukiriza ubuntu nta horo amuciye. Nuko bakimara gusezerana, mu ijoro abantu bamwe baraza babwira wa mucuruzi bati menya ubwenge! uriya muntu ubwo ntahoro agusabye kandi ariwe ufite ubwato wenyine muri aka karere araza kugutanga agusahure iriya mari yawe iri hakurya nawe urumva ko ataviramo aho, gira vuba umwibe ubwato ubanze uzanemo imari ataza kugutanga! Wa mugenzi ahita abyuka mu gicuku ajya ku bwato asanga bufungishije iminyuru n’ingufuri ashaka kuzica biramunanira ashyiramo imfunguzo yacurishije biranga nuko ubwato bukomeje kumunanira kubufungura ageze mu museke yibwira ko wa musare agiye kuza nabwo ntiyahita aza, nuko afata inkoni ngo naza arayimukubita kuko yamucyerereje; nuko wa musare agera ku bwato saa moya za mugitondo: umugenzi ashatse kubangura inkoni ngo amukubite ngo yamukerereje ngo yamwiciye gahunda, umusarare ati reba ku rupapuro rw’amasezerano: twasezeranye ko “nzakwambutsa mu gitondo nkugeze ku isoko uhahiraho kandi ku buntu”, ongera urebe ku masezererano! Wa mugenzi abonye atsinzwe, akurikije n’uko abandi bamushutse, nuko yihuse agakora ibidakwiye byo kwivumbura no gushaka kwigenga asaba umusare imbabazi z’ibyo bibi byose yakoze nuko umusare aramubabarira maze arambwambutsa agera ku isoko arahaha! Mukristu, reba ku masezerano yawe n’Imana, mwumvikanye iki n’Imana, ubatizwa? Kuki se ushaka kuyica inyuma ngo yagutindiye? Kuki Imana igusezeranya ku kwambutsa ku buntu bwayo wowe ugashidikanya ukagira ngo iragusaba ihoro nk’abantu b’isi bo buri kintu cyose bishyuza? Hari igihe gikwiye Imana izatwambutsa itugeze mu ijuru ku buntu bwayo, witonde, wirinde kwivumbura no kwijujuta no gushukwa n’ibyisi . Umuhanga ati Dieu n’est jamais à retard c’est l’homme qui est impatient, Imana nticyerererwa ahubwo umuntu abura kwihangana agatangira akijujuta, akivumbura akarakara. Buri gihe ni ukureba ku isezeno no gutegereza kuko Imana idatinda (2P3,9). Mukristu wumva Imana yarakurengajije, ngo yaguhekesheje imisaraba iremereye, “witonde”, wigengesere uramenye ntuzibuze igihembo gikwiye ingororano y’ijuru. Mukristu uri mu kaga, agahinda, kubura urubyaro, uburwayi bwaburiwe umuti, ibibazo byaburiwe ibisubizo, “humura”, ntuzadohoke Imana irakurebera, izaguha igikwiye. Twese dukore neza Imana nticyerererwa kandi ntisiba kutugirira neza, igihembo gikwiye, ya denari imwe Imana idusezeranya ni ubwami bw’Ijuru, ijuru turikorere, tuzarijyamo. Twaremewe kuzajya mu ijuru niho twese tuzishima iteka. Mugire icyumweru cyiza!
Padiri MASUMBUKO Ladislas wa Diyosezi ya Cyangugu.


text:
Umukobwa witwa Amina Uwikuzo,wamenyekanye cyane ku mbuga nkoranyambaga kubera ifoto yafotowe ubwo yari yicaye ku muhanda, ari gusubiramo amasomo nyamara ari no gucuruza imbuto kugira ngo atunge umuryango we,yahuye n’abagiraneza bamuhindurira ubuzima.
Uyu mukobwa washimishije benshi kubera umurava we,yabonye buruse yatewe inkunga n’ishuri ry’abayobozi ba Rwamagana.
Inkunga yahawe ikubiyemo kwishyurirwa amafaranga y’ishuri asaga 351 000 FRW,ubwo bivuze ko ku mwaka agomba kwishyurirwa 1, 053, 000 FRW.
Uwikuzo,wiga mu mwaka wa 3 w’amashuri yisumbuye kuri Groupe Scolaire Mburabuturo, ntacyo azishyura, kandi azajya ku ishuri rishya mu gihembwe gitaha.
Mu banyuzwe n’ifoto y’uyu mwana w’umukobwa yashyizwe hanze bwa mbere na Tito Harerimana kuwa 14 Gicurasi 2022,harimo umuyobozi w’ishuri rya Rwamagana Leaders’ School, wemeye kumurihira amashuri.
Ku wa kabiri, Uwikuzo na nyina, Marciana Mujawimana n’abanyamakuru barimo aba The New Times yakoze inkuru yatumye uyu mwana abona ubufasha, basuye iri shuri rikorera mu Ntara y’Iburasirazuba, aho ubuyobozi bwahaye buruse Uwikuzo.
Umuyobozi w’iryo shuri, Moses Ssenyonjo, avuga ko yabanje gusoma inkuru ku rubuga rwa Facebook rwa The New Times kandi byamukoze ku mutima, ni bwo yahise yungurana ibitekerezo na bagenzi be ku cyakorwa kugira ngo Uwikuzo afashwe kwiga.
Ssenyonjo yabwiye The New Times ati: "Nasomye inkuru kandi byankoze ku mutima rwose, nibwo nahisemo kumugeraho ku buryo dushobora kumufasha kwiga.
Iyo usomye inkuru ye, ubona ejo hazaza he hadashyigikiwe. Twaje rero kumushyigikira kugira ngo asohoze inzozi ze."
Kimwe nabandi banyeshuri ishuri rifasha, Ssenyonjo avuga ko buruse izahabwa Uwikuzo yuzuye kuko bafasha abanyeshuri baturuka mu miryango itandukanye.
Ati: "Ku bijyanye na Uwikuzo, turashaka kujyana nawe muri uru rugendo, guhera muriS4 kugeza muri S6. Nta kintu na kimwe dushaka kuri buruse ye, turashaka ko akura nk’abandi banyeshuri.
Turashaka ko akora nk’abandi banyeshuri. Tumutezeho byinshi.Iri shuri rifasha abana benshi bo mu miryango itishoboye, cyane cyane abakobwa, bahora bafite ibyago byo guta ishuri.
Ishuri rizaha Uwikuzo ibintu byose, birimo imyenda, amafunguro n’ibikoresho by’ishuri.Azajya ku ishuri ubwo umwaka wa 4 uzaba utangiye.
Uwikuzo yishimye cyane yagize ati: “Ndashimira Imana kuri aya mahirwe. Ndishimye.Imana ihe umugisha iri shuri.
Ntabwo nzatenguha iri shuri. Nzakora ibishoboka byose. Nshobora kandi gusezeranya mama ko ngiye gukoresha aya mahirwe kandi nibande ku myigire yanjye kugira ngo nzabe umuntu ukomeye ejo hazaza."
Ifoto itunguranye yafashwe n’umuntu bisanzwe yahindurye ejo hazaza ha Uwikuzo n’umuryango we, nyamara kuri we byari ibintu bisanzwe.
Nyuma y’ishuri, yajyaga kugurisha imbuto ku muhanda kugira ngo afashe nyina ubarera wenyine n’abavandimwe be 5.
Nyina akora imirimo 2 iciriritse kugira ngo abashe gutunga abana be, yishimiye bikomeye aya mahirwe yahawe umwana we ngo bbyibuze bizamukuraho umutwaro wo kwishyura 24,000 by’ishuri yatangaga.
IVOMO:The New Times
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN
Umuyobozi ninkuwo ahubwo namusabira kuzamurwa muntera aho azabasha gufasha benshi


text:
IGICE CYA 116
Yigisha isomo ryo kwicisha bugufi kuri Pasika ya nyuma
MATAYO 26:20 MARIKO 14:17 LUKA 22:14-18 YOHANA 13:1-17
YESU ASANGIRA N’INTUMWA ZE PASIKA YA NYUMA
YOZA IBIRENGE INTUMWA ZE KUGIRA NGO AZIGISHE ISOMO
Petero na Yohana bari bamaze kugera i Yerusalemu kuko Yesu yari yabatumye gutegura ibya Pasika. Yesu yaje nyuma ari kumwe n’izindi ntumwa icumi. Igihe Yesu n’abo bari kumwe bamanukaga umusozi w’Imyelayo, hari ku gicamunsi izuba ririmo rirenga. Iyo ni yo ncuro ya nyuma Yesu yitegereje uwo murwa ku manywa ari kuri uwo musozi, kugeza igihe yari kuba amaze kuzuka.
Bidatinze, Yesu n’abo bari kumwe bageze mu murwa maze berekeza mu rugo bari kwizihirizamo Pasika. Barazamutse bajya mu cyumba kinini cyo hejuru, basanga imyiteguro yose yakozwe kugira ngo basangire ibya Pasika biherereye. Yesu yari yarategerezanyije amatsiko ko icyo gihe kigera, kuko yababwiye ati “nifuje cyane gusangira namwe iyi pasika mbere y’uko mbabazwa.”—Luka 22:15.
Hari hashize imyaka myinshi hariho umugenzo w’uko abizihizaga Pasika bahererekanya ibikombe birimo divayi. Nuko Yesu amaze kwakira igikombe kimwe, ashimira Imana maze aravuga ati “nimwakire iki gikombe mugihererekanye. Ndababwira ko guhera ubu ntazongera kunywa ku biva mu mizabibu, kugeza igihe ubwami bw’Imana buzazira” (Luka 22:17, 18). Byarigaragazaga ko urupfu rwe rwari rwegereje.
Mu gihe bari bagisangira ibya Pasika, habaye ikintu kidasanzwe. Yesu yarahagurutse, ashyira umwitero we ku ruhande, maze afata igitambaro cy’amazi. Hanyuma yashyize amazi mu ibesani yari hafi aho. Ubusanzwe, uwakiriye abashyitsi ni we wagombaga kureba ko abashyitsi be bakarabye ibirenge, wenda akabwira umugaragu akabikora (Luka 7:44). Ariko kuri uwo munsi, nta wari wabakiriye, akaba ari yo mpamvu Yesu yakoze uwo murimo. Uwo ari we wese mu ntumwa yashoboraga kuba yabikoze, ariko habuze n’umwe. Ese byaba byaratewe n’uko bari bafitanye amahari? Uko byaba byaragenze kose, bumvise bagize ipfunwe igihe Yesu yabozaga ibirenge.
Yesu ageze kuri Petero, Petero yaramuhakaniye ati “ntuzigera na rimwe unyoza ibirenge.” Yesu aramusubiza ati “nintakoza nta cyo uri bube uhuriyeho nanjye.” Petero yahise agaragaza ibyiyumvo bye ati “Mwami, ntunyoze ibirenge gusa, ahubwo unyoze n’ibiganza n’umutwe.” Yesu aramubwira ati “uwiyuhagiye nta kindi aba agikeneye uretse gukaraba ibirenge, kuko aba asukuye wese wese. Namwe murasukuye, ariko si mwese.”—Yohana 13:8-10.
Yesu yogeje ibirenge intumwa ze zose uko ari 12, yoza n’ibirenge bya Yuda Isikariyota. Yesu amaze kwambara umwitero akagaruka ku meza, yarababajije ati “ese muzi icyo mbakoreye? Munyita ‘Umwigisha’ n’ ‘Umwami,’ kandi muba muvuga ukuri kuko ari ko ndi koko. Ku bw’ibyo rero, niba mbogeje ibirenge kandi ndi Umwami nkaba n’Umwigisha, namwe mugomba kozanya ibirenge. Mbahaye icyitegererezo kugira ngo ibyo mbakoreye namwe muzajye mubikora. Ni ukuri, ni ukuri, ndababwira ko umugaragu ataruta shebuja, kandi ko uwatumwe ataruta uwamutumye. Niba ibyo mubizi, murahirwa niba mubikora.”—Yohana 13:12-17.
Mbega isomo ryiza ryo kwicisha bugufi! Abigishwa ba Yesu ntibagombye kwishakira imyanya y’imbere, ngo batekereze ko ari abantu bakomeye cyane ku buryo bagomba gukorerwa. Ahubwo bagomba kwigana urugero rwa Yesu, badakora umuhango wo koza ibirenge, ahubwo bakaba biteguye gukorera abandi bicishije bugufi kandi batarobanura ku butoni.


text:
Umunya Pologne witwa Adam Zdanowicz yakoze amateka akomeye akora igare rireshya na metero 7.4
Umugabo w’umunya Pologne uzwi ku izina rya Adam Zdanowicz yanditse amateka akomeye ku isi nyuma yo gukora Igare rirerire ku isi rireshya na 7.41 m kandi ritwarwa n’uwarikoze.
Urebye neza, ntiwakeka ko iki kintu kimeze nk’igiti cya Noheri ari igare.
Abantu bazi uno mugabo bavuze ko no mu busanzwe kunda gukora ibintu bidasanzwe kandi binini nkaho muri 2009 nabwo yari ygerageje akora ikindi kigare nacyo kirekire.
Ati: “Kuzamura ibitekerezo byanjye bikagera ku rwego rwo hejuru bintera ibyiyumvo ko hari icyo nagezeho kandi nkanyurwa. Kugera ku nzozi zanjye bintera kurushaho kugerageza ibintu bishya bitangaje kandi igare rirerire ni urugero rwiza rw’imyumvire yanjye n’imyizerere yanjye. »
Adam avuga ko iri gare aricyo kintu kinini kitigeze gikorwa mbere.
Byamutwaye hafi ukwezi gutegura no gushushanya iki gihangano, mu gihe gukora iri gare rikagenda byatwaye ibyumweru bitatu.
Adam yakoresheje ibikoresho byakoreshejwe kugira ngo yubake igare rye.


text:
Tariki ya 25 Werurwe ni umunsi mukuru wa Bikira Mariya amenyeshwako azabyara umwana w’Imana, kuri iyi taliki 2021 byari ibyishimo bikomeye kuba Kristu ba Diyosezi ya Cyangugu by’umwihariko kuko ariho musenyeri Edouard Sinayobye yahaweho inkoni y’Ubushumba kumugaragaro.
Ni ibirori byabereye muri stade y’akarere ka Rusizi bikaba byitabiriwe n’Abanyacyubahiro batandukanye barimo Son Eminance Antoine Caridinal Kambanda Archeveque wa Kigali akaba n’umuyobozi wa Diyosezi ya Kibungo, Nyiricyubahiro Musenyeri Andrzej Jozefowicz intumwa ya Papa mu Rwanda, Nyiricyubahiro Musenyeri Thaddée Ntihinyurwa wabaye umushumba wa mbere wa Diyosezi ya Cyangugu, Nyiricyubahiro Musenyeri Philipe Rukamba umushumba wa Diyosezi ya Butare akaba na Président w’Inama y’Abepiskopi Gatolika mu Rwanda, Nyiricyubahiro Musenyeri Célestin Hakizimana umushumba wa Diyosezi ya Gikongoro akaba yari n’umusigire wa Diyosezi ya Cyangugu nyuma yuko uwahoze ari Umushumba wayo Nyiricyubahiro Musenyeri Yohani Damascène Bimenyimana yitabye Imana yitabye Imana mu mwaka wa 2018, Nyiricyubahiro Musenyeri Anaclet Mwumvaneza Umushumba wa Diyosezi ya Nyundo, Nyiricyubahiro Musenyeri Servilien Nzakamwita Umushumba wa Diyosezi ya Byumba, Nyiricyubahiro Musenyeri Vincent Harorimana Umushumba wa Diyosezi ya Ruhengeri na Nyiricyubahiro Musenyeri Smaragde Mbonyintege Umushumba wa Diyosezi ya Kabgayi . Hari kandi n’abayozi mu nzego bwite za Leta barimo Nyakubahwa Ministre w’ubutegetsi bw’igihugu wari intumwa ya Président wa Repubulika muri uwo muhango, Guverineri w’intara y’Uburengerazuba, abayobozi b’ingabo ndetse na Police ku rwego rw’intara y’Uburengerazuba, aba senateri n’abadepite batandukanye, abayobozi b’uturere twa Rusizi na Nyamasheke n’abandi Batumirwa batandukanye baba abahagaririye inzego za leta ndetse n’iz’ amadini.
I saa tatu zirengaho iminota mike nibwo misa yatuwe na Nyiricyubahiro Musenyeri Filipo Rukamba yatangiye ikaba ari nayo nyine yabereyemo umuhango wo kwimika Nyiricyubahiro Musenyeri Edouard Sinayobye.
Nyuma yo kwimikwa ndetse no guhabwa ibirango by’ubwepisikopi birimo impeta, ingofero ndetse n’inkoni y’Ubushumba, byari ibyishimo kuba Kristu ba Diyosezi ya Cyangugu kuko bari bongeye kubona umushumba
treatment strategies with the patient and have the patient tadalafil generic hypertension.
Mw’izina ry’Abapadiri ba Diyosezi ya Cyangugu, Padiri Prudence RUDASINGWA nawe yijeje Musenyeri Edouard ubufatanye ndetse nimikoranire myiza aho yagize ati “tubwire icyo ushaka gukora tugikore” yakomeje amubwira ko Abakristu ba Diyosezi ya Cyangugu ari aba Kristu beza bakomeye mu kwemera kandi bafatanya n’abihayimana babo mukuzamura Diyosezi yabo muri rusange. Avuga kuri Musenyeri Célestin wari waragijwe Diyosezi ya Cyangugu, Padiri Prudence yamushimiye bikomeye ubwitange yagaragaje ndetse nuko yababaniye. Mugushimira Musenyeri Célestin Hakizimana abapadiri ba Diyosezi ya Cyangugu bamuhaye inka.
Abafashe ijambo bose muri ibi birori bashimaga Imana ndetse na Nyirubutungane Papa Francis wahisemo Musenyeri Edouard ngo abe Umwepiskopi wa Diyosezi ya Cyangugu. Musenyeri Filipo wamuhaye ubupadiri akanamubera umushumba mu gihe kigera ku myaka 20 yamushimiye umuhate n’ubwitange yagaragaje kuva yaba umupadiri kugera abaye umwepisikopi. Musenyeri Filipo yamwifurije imirimo myiza anamusaba guharanira kuba umugaragu wa bose kwita kubabaye ndetse n’abaciye bugufi. Mu rwego rwo gushimira Musenyeri Edouard, Diyosezi ya Butare yamugabiye Inka n’iyayo.
Ministri w’ubutegetsi bw’igihugu Gatabazi Jean Marie Vianney waruhagaririye Umukuru w’igihugu muri uyu muhango, yashimye ubufatanye buri hagati ya Kiliziya Gatolika na Leta y’u Rwanda anasaba ko ubwo bufatanye bwakomeza. Yakomeje abwira Musenyeri Edouard ko Nyakubahwa Président wa Repubulika amwifuriza imirimo myiza kandi ko azamuba hafi mu mirimo ye.
Nyiricyubahiro Musenyeri Edouard Sinayobye nyuma yo kwimikwa kumugaragaro yashimiye Imana ndetse na Nyirubutungane Papa Francis bamuhisemo ngo abe umugaragu n’Umubyeyi w’Abakristu ba Diyosezi ya Cyangugu. Yasabye Abakristu kumuba hafi ndetse no kumukosora igihe babona yatannye. Yagize ati “iri jambo bongeraho rya Nyiricyubahiro ntirizababuze kunkebura no kunkosora” yababwiyeko impeta yambitswe ivuga igihango yagiranye na Diyosezi ya Cyangugu ndetse inkoni yahawe ihese ivugako atari iyo gukubita ahubwo igaragaza ukwicisha bugufi ndetse no kuba hafi ya buri wese. Asoza ijambo rye yashimiye abakristu ndetse n’abihayimana ba Diyosezi ya Cyangugu uburyo bamwakiriye abizeza ubufatanye mu bikorwa byose bya diyosezi. Yashimye kandi Nyakubahwa Perezida wa Repubulika Paul Kagame anamwizeza kurajya amusabira mw’isengesho rya buri munsi.
Musenyeri Sinayobye Edouard yatowe na Nyirutubungane Papa Francis taliki 6 Gashyantare 2021 yimikwa kumugaragaro taliki ya 25 Werurwe 2021 afite intego igira iti “Ubuvandimwe muri kristu”(Fraternitas in Christo).
Fabrice Kazuba


text:
“Twikomeze kuri Yesu kristo,ahandi hose ni umusenyi.” Manishimwe Joseph
Umwigisha: Manishimwe Joseph
Intego:Twikomeze kuri Yesu kristo,ahandi hose ni umusenyi.
Iyi ntego yayikuye mu indirimbo y’107 mu gushimisha kandi yakomoje cyane kugitero cya Kane cyino ndirimbo asobanura neza ko tugomba gushaka ukuntu Yesu kristo azasanga nta nenge nta busembwa dufite mu buryo bw’Umwuka.
Yasomye Matayo7:24-27 ,yavuze ko ibintu ari bibiri iyo utari umunyabwenge,uba uri umupfapfa yakomeje asobanura uyu murongo yasomye agaruka Ku bantu babiri bashakaga kubaka umwe yubaka kumusenyi undi yubaka Ku rutare,akomeze avuga ko uwubatse Ku umusenyi nubundi hejuru yarahoroheje Kubaka kuri kristo bisaba ko wumva ijambo kabiri ni ukurikomeza.
Yavuze igikomeye Atari kumenya cyangwa kuba warize ijambo ry’Imana,igikomeye ni ugukora icyo iryo jambo rigusaba rero abarokore tubeshwaho n’ijambo ry’Imana kuko niryo ritubeshaho niyo mpamvu tugomba kurimenya kandi tugakora nibyo ridusaba kugira ngo ribe muri twe.
Yavuze ko umuntu avuga Yesu bitewe nuko babanye kandi yaduhampagaye adukuye ahantu hatandukanye kandi akenshi amuvuga bitewe nibyo yamukuyemo.yavuze ko kujya mu ijuru Ku mukristo nta mushinga (plan) B bigira kugira ngo ujyeyo ni umushinga ni umwe ni ugukiranuka bivuze ko ntudakiranuka ntaho uzajya.yavuzeko umuntu ukora ibyo ijambo ry’Imana ridusaba niwe uba wubatse Ku rutare naho utabikora yubatse Ku musenyi yakomeje avuga ko bibiliya Imana yayiduhaye kugira ngo iduhindure Atari kugira ngo umenye amakuru.
Yashoje asaba abakristo guha agaciro Kuba Yesu yarabahampagaye kuko hari ababyifuje babibuze mureke twubake kuri kristo neza.
590 total views, 2 views today


text:
Umugore yatse gatanya ku nyuma y”ubukwe bwe maze arongorwa n’umusore wari warambariye umugabo we nyuma yo gutangaza ko amukunda bidasanzwe mu ijambo rye ry’ishimwe yavugiye mu bukwe bwe.
Desiree White, ufite imyaka 32, ukomoka muri Illinois, muri Chicago n’uwahoze ari umugabo we bashyingiranwe uwitwa Bryant White, yari yatashye ubukwe bwabo.Desiree yari inshuti na Bryant kuva amashuri yisumbuye kandi bivugwa ko urukundo rwabo rwari ruryoshye.
Ariko, ku munsi w’ubukwe bwa Desiree, mugihe yatangaga ijambo ry’umwe mu batashye ubukwe, Bryant yatangaje imbere yabashakanye nabatumirwa ko “yamukunze bitagira urugero”.
Bryant kandi mu ijambo rye yavuze ko yari azi ko “agomba kuba uwe” kuva yahura na we, mu gihe inshuti ye magara n’umugabo we mushya bicaye iruhande rwe.Desiree yirengagije ibyo Bryant yavugaga maze ubukwe bwe burakomeza.Ariko, nyuma yumwaka umwe gusa yatandukanye numugabo we. Bryant aramusoma amuhumuriza amubwira ibyiyumvo bimufitiye birangira barushinganye babana nk’umugabo n’umugore.


text:
Ku itariki ya 9 Kanama 2017, nibwo hashojwe icyumweru cy’uburezi gatolika muri Diyosezi ya Cyangugu. Ibirori byo gusoza iki cyumweru bikaba byarabereye muri Paruwasi ya Muyange, ahari hahuriye abanyeshuri bo muri iyi Paruwasi, abayobozi b’ibigo by’amashuri gatolika muri Diyosezi n’abandi batumirwa barimo abayobozi banyuranye ku rwego rw’uturere twa Rusizi na Nyamasheke.
Ibi birori kandi byabimburiwe n’igitambo cya Misa cyatuwe na Musenyeri Prudence Rudasingwa, Igisonga cy’Umwepiskopi wa Diyosezi ya Cyangugu.
Mu mpanuro yatanze, haba mu nyigisho ye mu misa ndetse no mu birori byakomereje ku kibuga cy’amashuri y’ikigo cya Buhokoro, Musenyeri Prudence yagarutse ku burere umwana akwiye guhabwa kuva mu ntangiriro, agatozwa kubaha, kumvira no gukunda.
Musenyeri Prudence, yagereranyije umwana muto n’urupapuro rwera kandi rutanditseho. Mu kumurera, ababyeyi bafite inshingano yo kwandika amagambo meza kuri rwa rupapuro kandi bagakoresha umuti ugaragara. Akaba ari amagambo atoza umwana ubupfura, ubumuntu no kumvira Imana. Yavuze kandi ko ababyeyi bakwiye gutoza umwana gukurana imvugo nziza irimo indangagaciro zishingiye ku Ivanjiri, bakamutoza kubana neza n’abandi no kugororokera Imana.
Musenyeri kandi yagarutse ku nshingano abana bafitiye ababyeyi, aho basabwa kubumvira ndetse bakumvira n’abandi bose bagira uruhare mu kubaha uburere. Bityo bagakurana umuco wo kubaha Imana n’abantu kandi bakagira icyizere cy’ubuzima bwiza bw’ejo hazaza
Other essential components of history taking should coverpenile corpus cavernosum (corporal smooth muscle). cialis for sale.
.
Ahereye ku nsanganyamatsiko y’uyu mwaka igira iti «Nk’abakristu bo mu ntangiriro ya Kiliziya, ishuri ryacu turigire igicumbi cy’ubumwe n’ubufatanye», Musenyeri Prudence yavuze ko byose bishoboka ari uko hari urukundo
.
Yagize ati «Iyo ufite urukundo byose birashoboka kandi ufite urukundo aba afite byose. Iyo ukunda mugenzi wawe umushakira icyiza kandi ugaca umuyoboro wo kugira ngo ibyiza umwifuriza bimugereho»
factors for CAD – cialis for sale – antihypertensives.
. Bityo asaba ko mu burere abana bahabwa batozwa gukurana urukundo. Yasabye abarezi kandi gushyira imbaraga mu isomo ry’Iyobokamana kuko Kiliziya ifite inshingano zo kurera abana gikirisitu. Akaba yaramenyesheje abari aho ko guta ukwemera ari uguta umurongo kandi bigasenya igihugu.
Mu izina ry’ubuyobozi bw’Akarere ka Nyamasheke, Umuyobozi w’Ishami ry’Uburezi muri ako Karere, Sinabajije Alphonse, yagarutse ku byiza bituruka ku cyumweru cy’uburezi gatolika kuko gituma abarezi bahura abakungurana ibitekerezo ku nshingano bafite zo kurera kandi bagafata n’ingamba. Akaba yarasabye abarezi gushyira hamwe kugira ngo ireme ry’uburezi rizagerweho
. Yabibukije kandi ko uburere bw’umwana busaba imbaraga, ukwitanga, ubumwe n’ubufatanye kugira ngo bageze umwana aho agomba kugera.
Yaba uwavuze mu izina ry’abanyeshuri, yaba uwahagarariye ababyeyi na bo bagarutse ku gushima ubufatanye bwa Leta na Kiliziya mu kwegereza abana amashuri bigatuma biga hafi. Bakaba bifuza ko hakomeza kubakwa amashuri menshi kandi meza kugira ngo umusaruro w’amashuri nawo urusheho kuba mwiza.
Kugeza ubu, Diyosezi ya Cyangugu ifite ibigo by’amashuri 124 ubariyemo amashuri abanza n’ayisumbuye, bikaba biherereye mu maparuwasi yose uko 18 ayigize. Diyosezi ikaba ishyiramo imbaraga kugira ngo hatangwemo uburezi bunoze bugamije kubaka igihugu n’isi muri rusange.
UWINGABIYE Denys Basile
Ushinzwe amakuru muri Diyosezi


text:
Kigali, 07 Mata 2016
- Bayobozi mu Nzego Nkuru z’Igihugu cyacu
- Nshuti z’u Rwanda
- Bayobozi mwese
- Banyarwanda, Banyarwandakazi
Mbanje kubashimira mwese abaje kwifatanya natwe kuri uyu mugoroba, warurimo kandi n’urugendo rwo kwibuka. Ndagira ngo kandi by’umwihariko nshimire urubyiruko rw’Abanyarwanda ari narwo ruri ku isonga y’uru rugendo twagize kuri uyu mugoroba rukubiyemo byinshi. Urubyiruko rushishikariye kumva ko rufite inshingano y’ubuzima bw’igihugu cyacu, ndetse n’ubuzima bwabo nk’urubyiruko. Ibyo biratanga ikizere ko, ejo hazaza urubyiruko rugenda rukura rufata n’izindi nshingano nyinshi zisumbuye ko ibyinshi byiza twifuza kugeraho tuzabigeraho.
Ndashimira n’inshuti z’u Rwanda, zifatanya n’u Rwanda n’Abanyarwanda. Ndetse hari n’iziri hano kur’uyu mugoroba kandi zimaze iminsi muri iki gihe u Rwanda runyuramo.
Iteka ntabwo bikunda kugirango umuntu abone amagambo ahagije yo kuvuga akababaro uko kangana kari mu mitima y’Abanyarwanda, bihereye mu mateka tuzi twibuka muri ibi bihe, ibyo tubona, ibyo twumva nibyo dusanzwe tuzi. Biragora kubiha igisobanuro ariko muri ibyo byose ni na ngombwa ko ntakundi ari ugushaka uko tubyifatamo neza ntiduheranwe nabyo, ahubwo tugahora dutera imbere nk’uko bigenda bigaragara ko ari yo nzira Abanyarwanda bose turimo kandi ntacyizatubuza kuyikomeza.
Abantu barenga miliyoni imwe batakaje ubuzima bwabo, bazize ingengabitekerezo mbi.
Abo bose ntabwo ari umubare gusa, ntabwo ari umubare w’abantu bapfuye tukabara miliyoni bagahita. Ni imiryango, ni inshuti, ni abavandimwe, bakundwaga n’abasigaye, bubahana. Ni nako bikomeza nubwo batakiriho. Ariko rero, amateka y’u Rwanda n’Abanyarwanda ntabwo ari aha yarangirira. Ntabwo yarangirira ku kuntu twatakaje abacu.
Amateka y’igihugu yo azakomeza kwubakwa. Tugomba gushaka uburyo bwose igihugu gikomeza kikabaho kitibagiwe abo cyabuze, ku buryo butari bwo. Ndetse, ako kababaro nkuko bikunze kuvugwa iteka, nako kaba muri bimwe twubakiraho nk’umusingi ukomeye w’ubuzima bushya bw’igihugu cyacu.
Muri iyi myaka makumyabirin’ibiri (22) ishize, tuyimaze turi mu rugendo, turi hamwe nk’abasigaye twibuka n’abacu. Kandi dufite umugambi umwe: wo kubaka Igihugu kitubereye twese. Igihugu kibereye Abanyarwanda, igihugu kibereye abantu; bibonamo agaciro.
Ariko n’uyu munsi, ntabwo bibuza n’ubundi n’abahekuye u Rwanda, baba Abanyarwanda baba abatari Abanyarwanda, kuko byabaye ko bombi bafatanyije. N’uyu munsi usanga ibyo bitekerezo byo gusenya igihugu cyacu, byo gusenya ubumwe twubaka, bikiriho.
Ariko iby’ubu ntabwo byaba nk’ibyashize. Iby’ubu byo, abo bakwifuza kongera guhungabanya igihugu cyacu ntabwo byashoboka. Ahubwo nuko kenshi biba mu magambo gusa, ariko rimwe na rimwe hari ubwo bagerageza, ariko wenda buriya rimwe bazaduha uburyo tubereke icyo tuvuga. Rimwe, babigerageze, baduhe uburyo tubone aho duhera.
Uwagerageza guhungabanya ibyo tumaze kubaka mu myaka makumyabiri n’ibiri (22) ishize, abo mwumva bizengurutsa imipaka mu bihugu by’abaturanyi cyangwa bagira bate… Biratinze gusa, ngo bahe abantu uburyo bwo kurangiza ikibazo! Biratinze ngo bagerageze icyo bifuza gukora. Ntabwo bamenya icyabakubise. Ubu ndibwira ko banyumva. Iyaba banyumvaga, bakabyihutisha, bakagerageza bagaha abantu uburyo bwo gucyemura icyo kibazo. Byaba ari ukwibeshya!
Ariko reka mbe mbirekeye ahongaho, njye nkangurire Abanyarwanda ko twakomeza kwiyubaka, tugakomeza kwubaka igihugu cyacu, tugakomeza kurinda ubuzima bw’Abanyarwanda no kurinda ibyo twubaka. Nta mbaraga dufite, nta nubushobozi abantu bagira, ntabwo twakora ibitangaza ngo tugarure abo twatakaje, ariko dufite ubushobozi muri twe nk’Abanyarwanda bakorera hamwe, bishyize hamwe kubaka ubuzima bwacu n’ubw’ahimbere tujya, no kuburinda ngo bitaba byahungabana.
Tuzakomeza gukora uko dushoboye kose, duhangane n’ibibazo biremereye, ari ibyaturutse kuri aya mateka, ari n’ibindi bituruka ku zindi mpamvu igihugu kigenda gihura nabyo. Ibibazo byo, ntibibura, bihoraho. Ariko u Rwanda, kimwe n’ibindi bihugu byose ku isi, bigira ibibazo biba bihangana nabyo, ariko twe twiteguye guhangana n’ ibyacu uko bizaba biteye kose. Ariko icya ngombwa tugakomeza kwubaka ubumwe bw’Abanyarwanda. Muri izo mbaraga z’ubumwe niho hava igisubizo k’ibyo bibazo byose byaba bidutegereje imbere hazaza.
Duhora dusaba Abanyarwanda, tubakangurira kwitanga no gukora cyane, gukora neza, kugira uruhare ku mutekano w’igihugu, amahoro, n’ubukungu duhora duharanira kugira ngo tugire amajyambere, ndetse tubisangire n’abandi haba mu karere, haba no muri Afurika muri rusange.
N’ahandi, aho twashobora kugira umusanzu dutanga aho bishoboka uko ari ko kose. Ndetse no kuri bamwe bibwira ko bashobora kugena abandi bantu bose uko babaho, nabo dufatanya nabo, ariko tukamenya uruhare rwacu, tukamenya ibitureba, ibireba ubuzima bwacu, kubera ko twumva neza isi uko iteye, uko tugomba no kuyibamo. Tukayibamo, twiha agaciro, tugaha n’abandi kugira ngo nabo, icyo tuba tubatezeho ni ukutwumva bakaduha agaciro dukwiriye.
Ngira ngo bigenda bigaragara ko Abanyarwanda mu bushake dufite no mubyo tugerageza, ibisubizo bigenda biboneka kurusha ibibazo uko tugenda duhura nabyo. Iteka rero nukuzahora dushaka ibisubizo by’ibibazo ibyo ari byo byose, harimo n’ibisubizo by’ibyo mwumva na hano turi muri uyu mwanya, bituruka mu mateka yacu. Ngira ngo ari nacyo kigomba kuba kibitera, kuko abo bantu baribuka ibihe banyuzemo cyangwa se ibyo ababo banyuzemo.
Dukomeze rero ntiducike intege, dukomeze mu mbaraga zacu zihari, n’izindi dushobora kuba twubaka, duhangane n’icyo ari cyo cyose cyashaka guhungabanya ubuzima bwacu.
Ndagira ngo ndangize mbizeza ko iyo mbona aho tuva, aho turi n’aho tugana, bishingiye ku byo twumvikanaho byinshi, no gukorera hamwe, nta kintu mbona kinzitizi cyatuma tutagera ku buzima bukwiye kandi dushaka.
Banyarwanda,
Banyarwandakazi,
Nshuti mwese muri hano,
Nongeye kubashimira muri uku kwibuka abacu, muri uku kwibuka tuvanamo imbaraga nubwo kwibuka byaba birimo agahinda kenshi. Ariko tubivanamo imbaraga zitubwira ko ibyo byatubayeho, byabaye ku gihugu cyacu bidakwiye kuzasubira, kandi bitazasubira.
Mugire umugoroba mwiza.


text:
Muri iyi minsi twizihiza intwari zacu, twifuje kugeza ku basomyi ba “Veritas info” ibintu icumi Mihigo Kizito yirinze gukora. Ibyo bikaba byaramugize intwari u Rwanda rwiyunze rugomba kwigiraho uburyo bwo kwirinda “kirazira”. Ibi bitekerezo twabitangaje bwa mbere, ubwo twibukaga umwaka umwe wari ushize Mihigo w’i Kibeho aguye mu maboko y’inzego za Leta ya Kigali taliki ya 17/02/2020.
Inyandiko twayikoze dukurikije amategeko y’Imana dusanga mu bitabo bibiri: icy’Iyimuka Misiri (Iyim 20, 3-17) n’icy’Ivugururamateko (Ivug 5-6). Aya mategeko Musa yaherewe mu mpinga y’umusozi agaragaza ibyo abayahawe batemerewe gukora. Muri ziriya ndangagaciro uko ari icumi, inyito ya buri cyiciro nahisemo kugira nka “Kirazira” cyangwa se “Birabujijwe”.
Mukwandika iyi nyandiko nagerageje kwigana uko amategeko cumi y’Imana cyangwa amagambo icumi yanditse. Amategeko y’Imana yatanzwe mu buryo bwa “Kirazira” cyangwa “Birabujijwe” kuko yari agamije icyarimwe kuba amategeko agenga imyitwarire y’abanyedini, akaba kandi n’amategeko mbonezamubano. Amategeko ashobora kugira ingaruka ku bikorwa by’ubugizi bwa nabi. Ni muri urwo rwego amategeko mpanabyaha iteka yandikwa mu buryo yerekana ibibujijwe ; ibyo abantu batemerewe gukora cyangwa se ibyo badashobora kurengaho.
Mu gihugu kimitse ubutwari bushingiye ku bukinduzi, ubuhotozi n’ubukocozi, dusanga uburyo bwiza bwo kubaka ubutwari ari ukwiyibutsa ko hari bintu bitemewe n’aho abayobozi baba ari iyo nzira bahisemo kujyanamo igihugu n’abagituye. Dore rero imiziro intwari nyayo iziririza. Izi za nyirantarengwa tuzitoze, natwe tuzabe intwari zibereye « Nyagasani n’u Rwanda rwatubyaye.»
1.Uzirinde iburamuco ryo kuneka, kunekana no kunekeshwa.
Kuneka, kunekana no kunekeshwa biranga ingoma kirimbuzi zirimburana n’imizi umuco n’indangagaciro nyabantu. Kugeza aho mu rugo rumwe ntawizera uwo babana, umwana akagambanira se, umugabo akemera gutegekwa gushinja umugore we, n’umugore akaneka umufasha we! Uko niko ibintu bimeze mu Rwanda rw’iki gihe,kugezaho abantu ubashakaho ubucuti ugamije kubaneka no kubagambanira. Kugezaho wemera kumena amabanga y’abantu bakwizeye, harimo n’inshuti zawe magara.
Twebwe abahanye igihango na Kizito Mihigo, tugendeye ku ndamuco nyabwungo yaturaze, ntituzemera ko abashaka gucecekesha abataka n’abatakamba basaba ko uburenganzira bwabo bw’ibanze bwakubahirizwa, badukoresha ngo tuneke bagenzi bacu cyangwa ababyeyi n’abavandimwe. Tuzamagana iburamuco ryo kunekesha buri wese kuri buri wese; ndetse n’umugenzo mubi wo kumenesha amabanga y’urugo abarugize.
2.Ntuzirengagize gutabara cyangwa gutabariza abarengana.
Mu mateka yacu, benshi bagiye batabaza bakabura gitabara. Batakambiye abavuga ko baharanira uburenganzira bwa muntu barabirengagiza. Imiryango mpuzamahanga n’abahagarariye ibihugu byabo babimye ubuhungiro. Hari abo twabuze kubera kubura ubatabara cyangwa ngo abatabarize. Twebwe abahanye igihango na Kizito Mihigo, tugendeye ku ndamuco nyabwungo yaturaze, ntituzahwema kuba ijwi ritatabariza bose, baba abazize jenoside, baba n’abazize ubundi bwicanyi, yaba abahohotewe mu mateka ya cyera, yaba n’abahohoterwa kuri uyu munsi. Tube intwari, twirinde kuba ba ntibindeba. Ubutwari bw’inzirakarengane zose zishwe mu Rwanda budufashe dutsinde ubugwari. Butumare amanga dutsinde ubwoba. Budutere imbaraga n’ishyaka, maze tuvuganire abapfukiranwa n’abahezwa ku byiza by’igihugu Imana yaduhaye.
3.Uzirinde gupfukirana no kunigana ijambo abataka batabaza.
Gupfukirana no kunigana ijambo abataka batabaza ni ubufatanyacyaha. Ikibabaje hari ababikora bagamije guhakwa no guhakishwa abo ubutegegetsi butifuza. Amajwi yabo bakayashakira ibisobanuro biyapfobya. Ibibazo byabo bakabyitiriranya no kwigomeka ku ngoma. Twebwe abahanye igihango na Kizito Mihigo, tugendeye ku ndamuco nyabwungo yaturaze, abatankamba batabaza tubafata nk’ibikomangoma bya rubanda. Tububahe, tubamenye, tubarinde. Bityo tuzaca umuco wo kuveba buri wese ugaragaje ubutwari bwo kuvuga ikimuri ku mutima. Dutege amatwi abantu bose, ntawe dupfukiranye, ntawe twimye ijambo. Intwari zacu zitangiye rubanda zose zemeye gupfa aho guhemuka tuzahora tuzibuka. Zose zaharaniye ubwisanzure buzira cishwaha na munyangire: zirakarama.
4.Uzirinde guharabika, gusesereza no gutesha agaciro bagenzi bawe.
Nk’uko abahanga baminuje mu bumenyi ndemyabantu na ncengeramyemerere babivuga, intwari nyayo irangwa no kwambarira ururimi ikikwiza. Aho kwirinda ubwambure bw’umubiri, uzi kwambara yakambarira ururimi rwe! Ubundi akirinda kwandarika amagambo asebanya cyangwa ateranya. Niba udashoboye kuvuga ukuri kw’ibintu, uzahitemo guceceka. Aho kuvuga ibitagira ishingiro, ibinyoma n’amateshwa, waruca ukarumira. “Nucecetse burya aba avuze”.
Twebwe abahanye igihango na Kizito Mihigo, tugendeye ku ndamuco nyabwungo yaturaze, tuzirinda kuzibukwa mu mateka nk’abantu baseserezaga abandi, baharabikaga bagenzi babo, bagamije kubatesha agaciro. Ntituzamamaza imvugo zubushinyaguzi cyangwa zandagaza abandi. Gusebanya, gusesereza no guharabika bigaragaza abantu barezwe nabi.
5.Ntuzicane cyangwa ngo ugambanire bagenzi bawe.
Kizito Mihigo, wabaye umuhanga ureba iby‟isi ubisumba. Amafaranga, ubutegetsi n‟ubuhangange ubiharira abahorana irari ritazashira. Kuko iyo uza guteshuka ku ntego baba barakugize ikintu ukareka kuba umuntu. Ubutwari bwo kutigurisha ni bwo bwatumye ukomeza kuba umuntu urangwa n’ubumuntu.
Twebwe abahanye igihango na we, tugendeye ku ndamuco nyabwungo waturaze, tuzahora tukwibuka tugushimira, kubera ko watweretse ko mu gihugu cyuzuye amacakubiri ashingiye ku ndonke, ubutwari bwashingira ku bumuntu. Wabivuze neza uti “ndi umunyarwanda; ijye ibanzirizwa na ndi umuntu”. Kimwe nawe tuzaharanira kurengera ubuzima. Tuzahamya ko ineza yatsinze inabi. Tuzamamaza ko ukuri guca mu ziko ntigushye. Tuzemeza ko ikinyoma kirirwa ntikirare. Tuzimika iteka icyiza n’umuco ubungabunga ubuzima.
6.Ntuzabe umuzindaro w’ibihuha.
Kizito Mihigo muvandimwe, turakwibuka nk’umuhanga n‟umuganga w’imitima”. Wabaye intumwa y‟isanamitima”. Uharanira kunagura ubuvandimwe muri bene Kanyarwanda. Ushakashaka amahoro arambye, wemera gupfira intego nk’iyi. Wanga kwigura no kwigurisha.
Twebwe abahanye igihango na we, tugendeye ku ndamuco nyabwungo waturaze, tuzahora tukwibuka nk’intwari yacu, urugero rwacu n’ikitegerezo kuri benshi. Ikivi watangiye tuharanira iteka kucyusa. Tuzarinda imitima wasannye gusenywa n’ibinyoma. Tuzakumirira kure ibihuha twima icyanzu ababikwiza. Tuzaba intumwa z’ukuri kubohora bose.
7.Ntuzatererane uwahohotewe n’uri mu kaga.
Abanyarwanda baciye umugani bati “inda nini yishe uwa kuze”. Nyamara hari benshi inda nini, kureba hafi cyane no guharanira inyungu zitarambye bemera bakagurana imbehe uburenganzira bwabo n’ubwa bagenzi babo. Bahitamo kurebera; cyangwa kwirengagiza ihohoterwa n’akarengane. Bahitamo kwicecekera, igihe cyose inyungu zabo zitekanye.
Twebwe abahanye igihango na Kizito Mihigo, tugendeye ku ndamuco nyabwungo yaturaze, ntituzatererena bibaho abahohoterwa; cyangwa ngo twime amaso abari mu kaga. Tuzarangwa n’urukundo nyarwo; rumwe rwihangana, rwitangira abandi, rutagira ishyari; rutirarira, ntirwikuririze.Tuzirinda rwose gukora ibidahwitse, mu rukundo rutarondera akari akarwo, ntirurakare, ntirugire inzika; ntirwishimire akarengane, ahubwo rugahimbazwa n’ukuri. Tuzababarira byose, twemera byose, twizera byose, twihanganira byose. Kuko twamenye ko iyi ari yo nzira yo kubaka amahoro arambye.
8.Ntuzareke ngo amateka yawe asibangane cyangwa ngo wemere ko atangazwa n’abanzi bawe.
Igihe cyose uzareka amateka yawe akamirwa n’ingoma uzaba ugomeye benshi bifuzaga kukumenya uko uri. Uzaba wipfukiranye ubwawe. Uzaba ubaye bangamwabo. Ni nde uzakuvuga uko uri kurusha wowe ubwawe? Kizito mihigo watwigishije udusigira amateka yawe nk’umusanzu wo kubaka u Rwanda rwayobotse ubwiyunge kugira ngo abarutuye babeho mu mahoro, kandi nibanapfa batabaruke bishimye.
Twebwe abahanye igihango na we, tugendeye ku ndangamuco nyabwungo waturaze, nk’uko wanze ko amateka yawe atangazwa n’abatayazi, natwe “twanze gutoberwa amateka”. Twiyemeje kuvuga amateka yacu. Uko tubishoboye, tuzaha urubuga uwifuza wese kubara inkuru z’ubuzima n’amateka bye. Tuzatega amatwi y’umubiri n’ay’umutima uwifuza kuruhura umutima no gusana ibisare yatewe n’amateka. Ntituzemera ko imvugo ivuga ngo “amateka yandikwa n’abatsinze” iba impamo. Tuzaharanira ko buri wese yamenya ko ari umwimerere, ikinege, n’indasimburwa.
9.Uzaharanire iteka ubutabera ku bazima n’abapfuye.
“Nta rupfu rwiza rubaho”. Urupfu ruragapfa. Igihe cyose umuntu atapfuye urw’ikirago, umunyaze ubuzima atamuhaye yagombye kubibazwa no kubiryozwa. Nta n’umwe ufite uburenganzira bwo kwica, kandi nta numwe waremewe kwicwa. Uwamennye amaraso y’umuntu akwiye icyuhagiro; mbere yo kubabarirwa agasoburirwa uburemere bwo gucuza umuntu ubuzima atamuhaye. Intwari dukeneye kuri ubu ni iziharanira ko haba ubutabera bushingiye ku kuri, ubutabera ni bwo buzatugeza ku mahoro nyayo kandi arambye.
Twebwe abahanye igihango na Kizito Mihigo, tugendeye ku ndamuco nyabwungo yaturaze, twafashe ingamba mbaturabakwe zigamije kutugira ijwi ritabariza abarengana n’abarenganywa. Ntituzihanganira ko hagira urengana bigacira aho. Ntituzaterwa ubwoba n’abadukangisha kutwica; kuko n’ubundi tuzapfa; kandi n’abo bagira urupfu igikangisho, ntibazatura nk’imisozo: nabo bazapfa. Ariko byaba byiza bapfuye bamaze kumva ko abantu bose imbere y’amategeko bareshya.
10.Uzahore wibuka intwari kandi uzatere ikirenge mu cyabo.
Ubutwari buraharanirwa; kandi buri wese yaba intwari. Kizito Mihigo yarabiririmbye atubwira ko muganga yaba intwari igihe avura abarwayi bamugana abikoranye umutima utabara kandi wuzuye impuhwe n’ubwuzo. Mwarimu yaba intwari igihe cyose yigisha azirikana ko ari we mushumba ushoreye intwari z’ejo hazaza. Umuhanzi w’indirimbo, ibyo akora byamubera inzira y’ubutwari igihe yinjira mu nganzo ashaka kuririmba ibyubaka ubuntu n’ubumuntu mu nyoko muntu.
Umukinnyi w’umupira yaba intwari igihe cyose impano ye atayihinduyemo mpemuke ndamuke, cyangwa gafaranga. Umworozi n’umuhinzi nabo baba intwari, igihe cyose uyu mwuga ukoranywe ubunyamwunga. Abasudira n’abakanishi nabo baba intwari igihe cyose ibyo bakora babikorana ubugeni n’ubudasa, atari ukwishakira amafaranga gusa. Padiri Furere n’umubikira nabo baba intwari igihe bakuriye uwabahamagaye bakamukurikiza ; byaba ngombwa bakemera kubambwa ku musaraba aho gutatira igihango. Pasitoro profete na shehe nabo baba intwari igihe cyose ibyo bakora bitabaye kwishakira amaturo n’amakoro bihishe inyuma y’idini. Abashinzwe isuku n’isukura nabo baba intwari igihe cyose bubashye akazi kabo, bakamenya ko umwuga mubi ari ukuroga. Abatwara abantu mu muhanda nabo baba intwari, niba bakoranye akazi kabo ubunyangamugayo.
Twebwe abahanye igihango na we, tugendeye ku ndangamuco nyabwungo waturaze, ntituzibagirwa intwari zitangiye rubanda, ari abo tuzi ari nabo tutamenye. Byongeye kandi nk’uko Kizito twamusezeranije ko ikivi yatangiye tuzaharanira kucyusa, tuzirinda ubugwari, guhakwa no guhakirizwa. Ibyaduhindura abacakara cyangwa abafatanyabikorwa b’abagome. Ntituzagurana imbehe uburenganzira bwacu.
Iki gihango kije gikurikira imyaka ibiri Kizito Mihigo amaze atuvanywemo, kutazagitatira; tubigize intego n’isezerano.
Padiri Jean Bosco Nsengimana Mihigo,
Veritasinfo.


text:
(1) Igishushanyo mbonera hamwe nihame ryakazi
Igikoresho cyo gutwara no gusukura urunigi rwa lift hamwe nuruhererekane rwamasukaumusaruziigizwe numuyoboro wa lift.Dufashe nk'urunigi rusanzwe rwisarurwa rwumusaruzi wibishyimbo nkurugero, burimo cyane cyane kumanika, ikadiri, isuka yo gucukura, igikoresho cyumunyururu wa lift, Imiterere yihariye yikintu kinyeganyega, gusya, uruziga rwubutaka hamwe nigikoresho cyohereza amashanyarazi ni yerekanwe ku gishushanyo cya 1. Mugihe cyo gukora, amasuka yo gucukura amasuka munsi yumuzi wibishyimbo kumurongo runaka kugirango ujugunye ibishyimbo mubutaka.Urunigi rwo guterura rutwara ibishyimbo byubutaka nubutaka inyuma no hejuru, kandi uruziga runyeganyega rugenda hamwe na amplitude runaka mu cyerekezo gihagaritse cyurunigi.Kunyeganyega inyuma no kunyeganyeza ubutaka mu mizi y'ibishyimbo.Nyuma yo gukuraho ubutaka, ibishyimbo byoherezwa kumurongo muremure wurunigi rwa lift, hanyuma bikajugunywa kuruzitiro rwinyuma.Tora nyuma yo gukama.
1. Gucukura amasuka;2. Kuzamura ibikoresho by'urunigi;3. Uruziga rw'ubutaka;4. Kunyeganyeza ibikoresho byo gukuraho ubutaka;Shaft yinjiza;10 agasanduku k'ibikoresho;11 imbaraga zinyeganyega zisohoka shaft;12 uburyo bwo kohereza umukandara;13 litiro itwara urunigi rw'amashanyarazi;14 uburyo bwo kohereza umukandara wa litiro
Igishushanyo.1 Igishushanyo mbonera cyurunigi rwahujweumusaruzi
(2) Igishushanyo cyibice byingenzi
Design Igishushanyo mbonera cya sisitemu
Urunigi rw'amasuka hamweumusaruziikoreshwa hamwe na traktori, hamwe nisi yose ihuriweho na traktori yamashanyarazi ihujwe ningufu zinjiza imashini kugirango itange ingufu zimashini.Sisitemu yo kohereza iyi mashini igabanijwemo inzira ebyiri, inzira imwe yohereza imbaraga kumurongo wikubye kabiri uruziga, rufite uruhare rwo kunyeganyega no gukuraho ubutaka;iyindi nzira itanga imbaraga zo guteranya urunigi rwo guterura ibishyimbo byacukuwe inyuma.Sisitemu yo guhererekanya inzira ebyiri yigenga kandi itunganijwe neza kumpande zombi zimashini, ituma imashini igira uburinganire bwiza kandi ikanakora neza imashini mugihe ikora.
EsGushushanya ibikoresho byo gukuramo ubutaka
Imiterere yigikoresho gisukura kunyeganyega cyerekanwe ku gishushanyo cya 2, kigizwe n ukuboko gushigikira, inkoni, amaboko ya eccentric, shitingi ya shitingi, icyuma kinyeganyega, icyapa cya herringbone hamwe ninziga yinyeganyeza.Igikoresho cyo gutwara ibinyabiziga hamwe no kunyeganyega byashyizwe kumurongo wumusaruzi, naho shitingi ikayoborwa na pulley.Hano hari amaboko ashyigikira, inkoni, amaboko ya eccentric, plaque ya herringbone hamwe ninziga zinyeganyega kumpande zombi zuruhande rwo hasi rwurunigi.Imyenda ya eccentric ihujwe neza na shaft ya drake.Impera zifatanije hamwe nu mpera yukuboko kwingoboka no guhungabana, naho ubundi impera yukuboko gufatana hamwe.Hejuru ya plaque ya herringbone ihujwe neza na shitingi ya shitingi, impera yamaguru yombi ihujwe nuruziga, kandi urunigi rwo kuzamura rushyigikiwe nuruziga.Iyo uruziga runyeganyega ruzengurutse, inkoni ikora ibintu bisubiranamo kuri shitingi, kugirango uruziga runyeganyega runyeganyega inyuma kandi rwerekeje mu cyerekezo cyerekezo cyurunigi rwo guterura, kandi guteranya inkoni yumunyururu mugihe cyo guterura bizahora bihungabana kuri ubutaka ku mizi y'ibishyimbo.
1 Ukuboko: 2 igikoresho cyo gutwara;3 inkoni;4 imiyoboro yoherejwe;5 amaboko ya eccentric;6 igikoresho cyo gutwara;7 uruziga runyeganyega;8 isahani ya herringbone;urunigi
Igishushanyo 2 Igishushanyo mbonera cyo kunyeganyega hamwe nigikoresho cyo gukuraho ubutaka
Ubushakashatsi niterambere ryurunigi rwo kuzamura hamwe nisuka hamweumusaruziIrashobora kurangiza imirimo yo gucukura, gusukura ubutaka no gushira icyarimwe.Igihombo cyose ni 1.74%, igipimo cyangiritse ni 0.4%, naho igitaka gitwara ni 7.25%.Umusaruro wacyo mwiza ugera kuri 0.29 h㎡ / h, ushobora kuzigama hejuru ya 70% yamasaha yumuntu no kugabanya ikiguzi cyibikorwa byo gusarura ugereranije no gusarura intoki.
Igihe cyo kohereza: Werurwe-17-2022